open-index/open-wikipedia-markdown huggingface dataset:
തിയഡോർ ഡോബ്ലർ

thumb|തിയഡോർ ഡോബ്ലർ 1886-ൽ
ഒരു ജർമൻ കവിയായിരുന്നു **തിയഡോർ ഡോബ്ളർ**(ഓഗസ്റ്റ് 17, 1876 - ജൂൺ 14, 1934).

## ജീവിതരേഖ
ഓസ്ട്രിയുടെ ഭരണത്തിൻ കീഴിലായിരുന്ന ട്രിയസ്റ്റെയിൽ 1876 ആഗ. 17-ന് ജനിച്ചു. ഇറ്റലിയിലും ജർമനിയിലുമായിരുന്നു വിദ്യാഭ്യാസം. അതിനുശേഷം ബർലിനിൽ താമസമാക്കി. ജർമൻ അഭിവ്യഞ്ജന പ്രസ്ഥാനത്തിന്റെ (German expressionist school) മുഖ്യ പ്രണേതാക്കളിലൊരാളെന്ന നിലയിലാണ് ഡോബ്ളർ അറിയപ്പെടുന്നത്. യോഗാത്മകവാദത്തിന്റെ (Mysticism) മുഖമുദ്രയണിഞ്ഞവയാണ് ഇദ്ദേഹത്തിന്റെ മിക്ക കവിതകളും.

1910-ൽ മൂന്ന് വാല്യങ്ങളായി പ്രസിദ്ധീകരിച്ച ദാസ് നോർഡ് ലിഷ്റ്റ് ആണ് ഡോബ്ളറുടെ ഏറ്റവും പ്രസിദ്ധമായ കാവ്യം. സമസ്ത ജീവജാലങ്ങളുടേയും പ്രഭവസ്ഥാനം ആദിത്യമൂർത്തിയാണെന്നും തന്മൂലം മാനവരാശിയുടെ ചരിത്രമാകെത്തന്നെ പ്രപഞ്ചത്തിന്റെ ചരിത്രവുമായി ബന്ധപ്പെട്ടിരിക്കുകയാണെന്നുമുള്ള ദർശനത്തിന്റെ കലാസുഭഗമായ ആവിഷ്കാരം ഇതിൽ കാണാം. ഡെർസ്റ്റേൺ ഹെൽ വെഗ് (1915), ദാസ് സ്റ്റേൺ കൈൻഡ് (1916) എന്നിവയാണ് ഇദ്ദേഹത്തിന്റെ മറ്റു കവിതാ ഗ്രന്ഥങ്ങളിൽ പ്രധാനപ്പെട്ടവ. ഡോബ്ളറുടെ ആത്മകഥ വിർപോലെൻ നിഷ്റ്റ് വെർവയ്ലൻ എന്ന പേരിൽ 1915-ൽ പ്രസിദ്ധീകരിച്ചു. ഡെർ ഹെയ്ലിഗ് ബെർഗ് എയ് ത്തോസ് (1923) എന്നൊരു കലാനിരൂപണഗ്രന്ഥവും ഇദ്ദേഹം രചിച്ചിട്ടുണ്ട്.

1934 ജൂൺ 14-ന് ജർമനിയിലെ ബ്ലാക് ഫോറസ്റ്റ് മേഖലയിലെ സെന്റ് ബ്ളാസിയനിൽ ഡോബ്ളർ അന്തരിച്ചു.

വർഗ്ഗം:ജർമ്മൻ കവികൾ
വർഗ്ഗം:1876-ൽ ജനിച്ചവർ
ലിസ റേ

ഒരു ഇന്തോ-കനേഡിയൻ മോഡലും, ബോളിവുഡിലെ അഭിനേത്രിയുമാണ് **ലിസ റേ** (ജനനം: ഏപ്രിൽ 4, 1972).

## ആദ്യജീവിതം
ലിസ റേയുടെ മാതാവ് ഒരു ബംഗാളിയും പിതാവ് ഒരു പോളണ്ടുകാരനുമാണ്. ലിസ ജനിച്ചതും വളർന്നതും കാനഡയിലാണ്. സ്കൂൾ കാലത്ത് നല്ല രീതിയിൽ വിദ്യഭ്യാസത്തിൽ മികവു പുലർത്തിയിരുന്നു. പോളീഷ്, ബംഗാളി എന്നീ ഭാഷകൾ ലിസക്ക് വശമാണ്. തന്റെ 16-ആം വയസ്സിലാണ് മോഡലിംഗ് രംഗത്തേക്ക് വന്നത്.

## ഔദ്യോഗികജീവിതം
ലിസ ആദ്യമായി മോഡലിംഗ് രംഗത്തേക്ക് വന്നത് ബോംബെ ഡൈയിംഗ് സ്ഥാപനത്തിന്റെ പരസ്യചിത്രത്തിലാണ്. പിന്നീട് പഠിത്തത്തിനായി കാനഡയിലേക്ക് തിരിച്ചു പോവുകയും, പിന്നീട് ഇന്ത്യയിലേക്ക് തിരിച്ചു വരികയും *ഗ്ലാഡ് റാഗ്സ്* എന്ന മാഗസിനുവേണ്ടി പരസ്യമോഡൽ ആവുകയും ചെയ്തു.

ആദ്യമായി ഒരു ബോളിവുഡ് ചിത്രത്തിൽ അഭിനയിക്കുന്നത് 2001 ലെ *കസൂർ* എന്ന ചിത്രത്തിലാണ്. ഇതിനു മുൻപ് പല അവസരങ്ങളും വന്നെങ്കിലും ലിസ അവ സ്വീകരിച്ചില്ല.  ഇതിൽ ലിസയുടെ ശബ്ദം അനുകരിച്ചത്, മറ്റൊരാളായിരുന്നു. അതിനു ശേഷം പ്രമുഖ സംവിധായകയായ ദീപ മേഹ്തയുടെ കീഴിൽ 2002 ൽ ഒരു ഇംഗ്ലീഷ് ചിത്രം ചെയ്തു. പക്ഷേ, ശ്രദ്ധേയമായ ഒരു ചിത്രം 2005 ലെ ദീപ മേഹതയുടെ തന്നെ ചിത്രമായ *വാട്ടർ* ആയിരുന്നു.

അതിനു ശേഷം അഭിനയ ജീവിതം കാനഡയിൽ തന്നെ തുടരുകയായിരുന്നു. 
## അവലംബം

## പുറത്തേക്കുള്ള കണ്ണികൾ
* 
* Lisa Ray Controversial Stills From ''Kill Kill Faster Faster'' 
* Profile on Lisa Ray World
* GlamSham Article
* Lisa Ray Interview on *[[The Hour]]* with George Stroumboulopoulos

വർഗ്ഗം:1972-ൽ ജനിച്ചവർ
വർഗ്ഗം:ഏപ്രിൽ 4-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഹോളിവുഡ് ചലച്ചിത്രനടിമാർ
മനോജ് കുമാർ

ബോളിവുഡ് ചലച്ചിത്ര രംഗത്തെ ഒരു നടനും, സംവിധായകനുമാണ് **മനോജ് കുമാർ**  (ജനനം: ജൂലൈ 24, 1937). ദേശഭക്തി പ്രകടിപ്പിക്കുന്ന ചലചിത്രങ്ങൾ നിർമ്മിക്കുന്നതിലും, അതിൽ അഭിനയിക്കുന്നതിലും ഇദ്ദേഹം പ്രമുഖനായിരുന്നു.

## ആദ്യ ജീവിതം
ഹരികിഷൻ ഗോസ്വാമി എന്ന പേരിൽ ഇപ്പോഴത്തെ പാകിസ്താനിൽ പെടുന്ന  അബോട്ടാബാദ് എന്ന സ്ഥലത്താണ് മനോജ് ജനിച്ചത്. തനിക്ക് 10 വയസ്സുള്ളപ്പോൾ ഇന്ത്യയുടെ വിഭജനകാലത്ത് കുടുംബം ഇന്ത്യയിലേക്ക് കുടിയേറുകയായിരുന്നു.  അതിനു ശേഷം രാജസ്ഥാനിലെ ഹനുമൻ‌ഗഡ് ജില്ലയിൽ താമസമാക്കി. 
ഡെൽഹിയിലെ ഹിന്ദു കോളേജിൽ നിന്ന് ബിരുദം നേടിയ മനോജ് തന്റെ ജീവിതം അഭിനയത്തിനു വേണ്ടി ചിലവഴിക്കാൻ സ്വയം തീരുമാനിക്കുകയായിരുന്നു.

## അഭിനയജീവിതം
തന്റെ കുട്ടിക്കാലത്ത് തന്നെ നടൻ ദീലീപ് കുമാറിന്റെ ആ‍രാധകനായിരുന മനോജ് തന്റെ പേര് 1949 ൽ ഇറങ്ങിയ ദീലീപ് കുമാറിന്റെ *ശബ്നം* എന്ന ചിത്രത്തിലെ കഥാപാത്രത്തിന്റെ പേരാ‍യ മനോജ് കുമാർ എന്ന പേര് സ്വീകരിക്കുകയായിർന്നു. 
1957  ൽ ആദ്യമായി അഭിനയിച്ച *ഫാഷൻ* എന്ന ചിത്രം പരാജയമായിരുന്നു. പിന്നീട് 1960 ൽ ഇറങ്ങിയ *കാഞ്ച് കി ഗുഡിയ* എന്ന ചിത്രം ശ്രദ്ധേയമായി. അതിനു ശേഷം 1962 മുതൽ 1965 വരെ കുറച്ചു ചിത്രങ്ങൾ അഭിനയിച്ചത് ശരാശരി വിജയങ്ങൾ ആയിരുന്നു.

### ദേശഭക്തിയുള്ള നായകനായി
1964 ലെ ചിത്രമായ *ശഹീദ്*  എന്ന ചിത്രം അദ്ദേഹത്തിന് ഒരു ദേശഭക്തിയുള്ള നായകൻ എന്ന ഒരു ഇമേജ് സമ്മാനിച്ചു.. ഈ ചിത്രം സ്വാതന്ത്ര്യ സമര സേനാനിയായിരുന്ന ഭഗത് സിംഗിന്റെ ജീ‍വിതത്തേയും, ഇന്ത്യൻ സ്വാതന്ത്ര്യ സമരത്തേയും കുറിച്ചായിരുന്നു.

1967 ൽ ആദ്യമായി ഒരു ചിത്രം സംവിധാനം ചെയ്തു. *ഉപ്കാർ* എന്ന ഈ ചിത്രവും ഒരു ദേശഭക്തിയെ അടിസ്ഥാനമാക്കി ഉള്ളതായിരുന്നു. 1970 ൽ *പൂരബ് ഓർ പശ്ചിം* എന്ന ചിത്രത്തിലൂടെ ഇന്ത്യൻ പശ്ചാത്യ സംസ്കാരങ്ങളുടെ അന്തരം കാണിക്കുന്ന ചിത്രവുമായി വന്നു. 1972 ൽ അഭിനയിച്ച *ബേ-ഇമാൻ* എന്ന ചിത്രത്തിലെ അഭിനയത്തിന് മികച്ച നടനുള്ള ഫിലിംഫെയർ പുരസ്കാരം ലഭിച്ചു.

### പിന്നീടുള്ള അഭിനയ ജീവിതം
1970 കളുടെ മധ്യത്തിൽ മനോജ് *റോട്ടി കപ്‌ഡ മകാൻ* എന്ന ചിത്രത്തിൽ അഭിനയിച്ചു. ഇതിൽ അക്കാലത്തെ പ്രമുഖ  നടന്മാരായ സീനത്ത് അമൻ, ശശി കപൂർ, അമിതാഭ് ബച്ചൻ എന്നിവരോടൊപ്പമാണ് അഭിനയിച്ചത്. 1975 ൽ പ്രമുഖ നായിക നടീയായ ഹേമ മാലിനിയൊത്ത് *സന്യാസി* എന്ന ചിത്രത്തിൽ അഭിനയിച്ചു. 1981 ൽ അഭിനയിച്ച *ക്രാന്തി* എന്ന ചിത്രത്തിലെ വേഷമായിരുന്നു ഒടുവിലത്തെ ശ്രദ്ധേയമായ വേഷം.

## രാഷ്ട്രീയം
മറ്റ് പല ബോളിവുഡ് നടന്മാരെ പോലെ തന്നെ മനോജ് കുമാറും രാഷ്ട്രീയത്തിലേക്ക് പ്രവേശിച്ചു. 2004 ൽ ശിവസേന പാർട്ടിയിൽ ചേർന്നു.

## വിവാദങ്ങൾ
2007 ൽ ഫറ ഖാൻ സംവിധാ‍നം ചെയ്ത് ഷാരൂഖ് ഖാൻ നായകനായി അഭിനയിച്ച *ഓം ശാന്തി ഓം* എന്ന ചിത്രത്തിൽ തന്നെ വളരെ താഴ്ന്ന രീതിയിൽ ചിത്രീകരിച്ചു എന്ന പറഞ്ഞ് ഒരു കേസ് ഫയൽ ചെയ്യുകയുണ്ടായി. പക്ഷേ, ഇത് പിന്നീട് ഒത്ത് തീർപ്പാവുകയുണ്ടായി. ആ ചിത്രത്തിൽ നിന്ന് ചില ഭാഗങ്ങൾ മാറ്റുകയുമുണ്ടായി.

## സ്വകാര്യ ജീവിതം
മനോജ് വിവാഹം ചെയ്തിരിക്കുന്നത് ശശി ഗോസ്വാമിയെ ആണ്. ഇവർക്ക് രണ്ട് മക്കളുണ്ട്. രാജീവ് ഗോസ്വാമി, കുണാൽ ഗോസ്വാമി എന്നിവർ പിന്നീട് ബോളിവുഡ് ചലച്ചിത്രരംഗത്തേക്ക് വന്നവരാണ്.

## പുരസ്കാരങ്ങൾ
* 2015-ലെ ദാദാസാഹിബ്‌ ഫാൽക്കെ പുരസ്കാരം

## അവലംബം

## പുറത്തേക്കുള്ള കണ്ണികൾ
*Manoj Kumar: Bollywood's Own Mr. Bharat
*Showbiz Legends: Manoj Kumar 
*Manoj Kumar at the Internet Movie Database

വർഗ്ഗം:1937-ൽ ജനിച്ചവർ
വർഗ്ഗം:ജൂലൈ 24-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:മികച്ച നടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
മന്ന ഡേ

ഇന്ത്യൻ ചലച്ചിത്ര മേഖലയിലെ പ്രത്യേകിച്ച് ഹിന്ദിയിലെ ഒരു പ്രധാന പിന്നണി  ഗായകനായിരുന്നു **മന്ന ഡേ**  () എന്നറിയപ്പെടുന്ന **പ്രബോദ് ചന്ദ്ര ഡേ**. (ജനനം: മേയ് 1, 1920 - മരണം: ഒക്ടോബർ 24, 2013). 2007-ലെ ദാദാസാഹേബ് ഫാൽക്കെ പുരസ്കാരം ലഭിച്ചിട്ടുണ്ട്.

## ജീവചരിത്രം

മന്ന ഡെയുടെ പിതാവ് പൂർണ്ണ ചന്ദ്രയും, മാതാവ് മഹാമയ ഡേയുമാണ്. തന്റെ സംഗീത അഭിരുചികളെ വളർത്തിയെടുക്കുന്നതിൽ മന്ന ഡേയുടെ അമ്മാവനായിരുന്ന കെ.സി.ഡെയുടെ വളരെയധികം പ്രഭാവം മന്നയിൽ ഉണ്ടായിരുന്നു. വിദ്യഭ്യാസ കാലത്ത് മന്ന ക്ക് റെസിലിംഗ്, ബോക്സിംഗ് എന്നിവയിൽ താൽപ്പര്യമുണ്ടായിരുന്നു.

1943-ൽ സംഗീതസം‌വിധാനസഹായിയായാണ്‌ മന്നാ ഡേ ചലച്ചിത്രരംഗത്തെത്തുന്നത്. പുരാണചിത്രങ്ങൾക്ക് ശാസ്ത്രീയസംഗീത ഈണങ്ങൾ നൽകുന്നതിൽ അദ്ദേഹം തന്റെ മിടുക്ക് കാട്ടി. 1950-ൽ രാമരാജു എന്ന ചലച്ചിത്രത്തിനു വേണ്ടിയാണ്‌ മന്നാ ഡേ ആദ്യമായി ഗാനമാലപിച്ചത്. പിന്നീട് എസ്.ഡി. ബർമ്മന്റെ സം‌ഗീതസം‌വിധാനത്തിൽ മഷാൽ എന്ന ചലച്ചിത്രത്തിനു വേണ്ടി അദ്ദേഹം ആലപിച്ച ഗാനങ്ങൾ വളരെ ശ്രദ്ധേയമാകുകയും ചെയ്തു. ഈ ചിത്രത്തിനു വേണ്ടി എസ്.ഡി. ബർമ്മന്റെ സം‌ഗീതസം‌വിധാനസഹായി കൂടിയായിരുന്നു മന്നാ ഡേ. പിന്നീട് 1950-52 കാലഘട്ടത്തിൽ വളരെയധികം മികച്ച ഗാനങ്ങൾ പാടി. ആദ്യ കാലത്ത് ബംഗാളിയിൽ അധികം പാടിയിരുന്നു. മന്ന ഡെ 3500 ലധികം പാട്ടുകൾ റേകോർഡ് ചെയ്തിട്ടുണ്ട്.

മലയാളത്തിൽ ചെമ്മീനിലെ മാനസമൈനേ വരൂ എന്ന വിഖ്യാതഗാനം ആലപിച്ചത് മന്ന ഡേ ആയിരുന്നു

## സ്വകാര്യ ജീവിതം
1953, ഡിസംബർ 18 ന് മന്ന ഡെ സുലോചന കുമാരനെ വിവാഹം ചെയ്തു. സുലോചന അക്കാലത്തെ മികച്ച മലയാളി നാടക പിന്നണിഗായികയായിരുന്നു. 2012 ജനുവരി 18ന് സുലോചന അന്തരിച്ചു.

നെഞ്ചിൽ അണുബാധയുണ്ടായതിനെത്തുടർന്ന് 2013 ജൂൺ 8ആം തീയതി ബാംഗ്ലൂർ നാരായണ ഹൃദയാലയ ആശുപത്രിയിൽ പ്രവേശിപ്പിച്ചു. ആദ്യം വീട്ടിൽ തന്നെ ചികിൽസിച്ചെങ്കിലും സ്ഥിതി ഗുരുതരമായതിനെത്തുടർന്ന് ആശുപത്രിയിൽ പ്രവേശിപ്പിയ്ക്കുകയും, നില അതീവ ഗുരുതരമായതിനാൽ ചെസ്റ്റ് സ്‌പെഷാലിറ്റി തീവ്രപരിചരണ വിഭാഗത്തിലേക്കു മാറ്റുകയുമായിരുന്നു. പിന്നീട് അദ്ദേഹത്തിന്റെ ആരോഗ്യനിലയിൽ പുരോഗതിയുണ്ടായതിനാൽ അദ്ദേഹത്തെ വിട്ടയച്ചു. പിന്നീട് ഒക്ടോബർ ആദ്യവാരത്തിൽ വീണ്ടും ആശുപത്രിയിലായ അദ്ദേഹം ഒക്ടോബർ 24ന് പുലർച്ചെ 3:50 ന് അന്തരിച്ചു.

## അവലംബം

## പുറത്തേക്കുള്ള കണ്ണികൾ
*Manna Dey Official Website
* Manna Dey's Interview by Chandan Mitra  
* [Manna Dey's Interview taken by [Shekhar Gupta]] 
*http://www.littleindia.com/news/123/ARTICLE/1515/2004-09-05.html  
* Being     *Manna Dey: The modest musical maestro - IBNLive interview    

വർഗ്ഗം:1920-ൽ ജനിച്ചവർ
വർഗ്ഗം:മേയ് 1-ന് ജനിച്ചവർ
വർഗ്ഗം:ഒക്ടോബർ 24-ന് മരിച്ചവർ
വർഗ്ഗം:2013-ൽ മരിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:ബംഗാളി ചലച്ചിത്രപിന്നണിഗായകർ
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
വർഗ്ഗം:മികച്ച ഗായകനുള്ള ദേശീയ ചലച്ചിത്രപുരസ്കാരം ലഭിച്ചവർ
ഗൗതമൻ (വിവക്ഷകൾ)

ഗൗതമൻ എന്ന വാക്കിനാൽ താഴെപ്പറയുന്ന എന്തിനെയും വിവക്ഷിക്കാം.

*ഗൗതമ മഹർഷി: പുരാണങ്ങളിലും മറ്റും കാണുന്ന ഒരു മഹർഷി; ധർമ്മശാസ്ത്രത്തിന്റെ ആദ്യത്തെ കർത്താവായിരുന്നു.
*അക്ഷപാദ ഗൗതമൻ: ന്യായ സൂത്ത്രത്തിന്റെ കർത്താവ്; "ഗോതമനെന്നും" അറിയപ്പെടുന്നു.
*ഗൗതമബുദ്ധൻ
ഗുരുത്വാകർഷണം

300px|thumb|ഗുരുത്വബലമാണ്‌ ഗ്രഹങ്ങളെ സൂര്യനുചുറ്റും പിടിച്ചുനിർത്തുന്നത് (വലിപ്പം ആനുപാതികമല്ല)

പിണ്ഡമുള്ള വസ്തുക്കൾ പരസ്പരം ആകർഷിക്കുന്ന പ്രകൃതിപ്രതിഭാസമാണ്‌ **ഗുരുത്വാകർഷണം** (''ആംഗലം: Gravity). പ്രപഞ്ചത്തിലെ നാല്‌ അടിസ്ഥാനബലങ്ങളിലൊന്നാണ്‌ ഇത്.  പിണ്ഡമുള്ള വസ്തുക്കൾക്ക് ഭാരം നൽകുന്നത് ഗുരുത്വാകർഷണബലമാണ്‌. ജ്യോതിശാസ്ത്രവസ്തുക്കളെ തമ്മിൽ ബന്ധിപ്പിച്ചു നിർത്തുന്നത് ഈ ബലമാണ്‌. ഏറ്റവും ദുർബലമായ അടിസ്ഥാനബലമാണ്‌ ഇതെങ്കിലും ആകർഷണം മാത്രമേ ഉള്ളൂ എന്നതിനാലും വലിയ ദൂരങ്ങളിൽപ്പോലും പ്രഭാവമുണ്ട് എന്നതിനാലും ജ്യോതിശാസ്ത്രത്തിൽ ഏറ്റവും പ്രധാനപ്പെട്ട ബലമാണിത്. ഇതിൽ, ഗുരുത്വാകർഷണ ബലം അനുഭവപ്പെടുന്ന ഇടം ഗുരുത്വാകർഷണ മണ്ഡലം എന്നറിയപ്പെടുന്നു.

## ശാസ്ത്രീയ മുന്നേറ്റം
ഗുരുത്വാകർഷണ സിദ്ധാന്തത്തിലെ നവീനമായ മുന്നേറ്റം തുടങ്ങുന്നത് ഗലീലെയോ (ഇറ്റാലിയൻ ഉച്ചാരണം) എന്ന ഇറ്റാലിയൻ ശാസ്ത്രജ്ഞന്റെ സംഭാവനയോടു കൂടിയാണ്. പ്രസിദ്ധമായ പീസായിലെ ചരിഞ്ഞ ഗോപുരത്തിൽ (നടന്നു എന്ന് വിശ്വസിക്കുന്ന)  പരീക്ഷണവും ചാഞ്ഞ പ്രതലത്തിൽ കൂടി ഉള്ള പന്തുകളുടെ ചലനവും വഴി  എല്ലാ വസ്തുക്കളും താഴേക്കു പതിക്കുന്നത് ഒരേ ത്വരണത്തോട് (acceleration) കൂടിയാണു എന്ന് അദ്ദേഹം കാണിച്ചുതന്നു. ഇത് ഭാരം കൂടിയ വസ്തുക്കൾ കൂടുതൽ ത്വരണത്തോടെ (acceleration)  താഴേക്കു പതിക്കും എന്ന അരിസ്റ്റോട്ടിലിന്റെ നിഗമനത്തിന് കടകവിരുദ്ധമായിരുന്നു . തൂവലുകൾ പോലെയുള്ള കനംകുറഞ്ഞ വസ്തുക്കൾ കൂടുതൽ സമയമെടുത്തു താഴേക്കുപതിക്കുന്നത് വായുവിന്റെ ഘർഷണം മൂലമാണ് എന്ന് ഗലീലെയോ കൃത്യമായ വിശദീകരണവും നൽകി . ഗലീലെയോയുടെ ഈ സംഭാവന ന്യൂട്ടന്റെ നവീനമായ ഗുരുത്വാകർഷണ സിദ്ധാന്തത്തിന് അടിത്തറ പാകി .

## സമവാക്യങ്ങൾ
ആധുനികഭൗതികശാസ്ത്രത്തിൽ ഐൻസ്റ്റൈന്റെ സാമാന്യ ആപേക്ഷികതാ സിദ്ധാന്തമാണ്‌ ഗുരുത്വാകർഷണത്തെ വിശദീകരിക്കുന്നത്. ഈ സിദ്ധാന്തമനുസരിച്ച് സ്ഥലകാലത്തിന്റെ വക്രതയാണ്‌ ഗുരുത്വാകർഷണത്തിന്‌ കാരണം. എന്നാൽ ഇതിലും ഏറെ സരളമായ ന്യൂട്ടന്റെ ഗുരുത്വാകർഷണനിയമമുപയോഗിച്ചും ഇതിനെ ഏറെക്കുറെ വിശദീകരിക്കാം. പ്രപഞ്ചത്തിൽ ഉള്ള എല്ലാ വസ്തുക്കളും പരസ്പരം ആകർഷിക്കുന്നു. അവതമ്മിലുള്ള  ആകർഷണ ബലം അവയുടെ മാസുകളുടെ ഗുണന ഫലത്തിന് നേർഅനുപാതത്തിലും അവതമ്മിലുള്ള അകലത്തിന്റെ വർഗത്തിന് വിപരീത അനുപാതത്തിലും ആയിരിക്കും. F= GMm/r*2

## പുറത്തേക്കുള്ള കണ്ണികൾ

വർഗ്ഗം:അടിസ്ഥാനബലങ്ങൾ
പ്രദക്ഷിണദിശ

thumb|right|ഘടികാരദിശയിലുള്ള ചലനം.
ഘടികാരത്തിലെ സൂചികൾ ചലിക്കുന്നതിന്‌ സമാനമായ ചലനങ്ങളുടെ ദിശയെ സൂചിപ്പിക്കുവാനാണ്‌ **പ്രദക്ഷിണദിശ** (**ഘടികാരദിശ**) (clockwise) എന്ന് ഉപയോഗിക്കുന്നത്. മുകളിൽനിന്ന് വലതുവശത്തേക്കും, ശേഷം വലത് നിന്ന് താഴോട്ടും, ശേഷം താഴെ നിന്ന് ഇടത് വശത്തേക്കും, ശേഷം ഇടത് നിന്ന് മുകളിലോട്ടും; ഈ രീതിയിലുള്ള ചലനത്തെയാണ്‌ ഇത് സൂചിപ്പിക്കുന്നത്. ഇതിന്‌ വിപരീതമായ രീതിയിലുള്ള ചലനത്തെ **അപ്രദക്ഷിണദിശ** (**എതിർ ഘടികാരദിശ**) (anticlockwise അഥവാ counterclockwise) എന്നും പറയുന്നു.

## നിരുക്തം
പ്രദക്ഷിണം എന്നതുകൊണ്ട് അർ‌‍ഥമാക്കുന്നത് ദക്ഷിണദിശയിലേക്ക് എന്നാണ്. അതായത് ദക്ഷിണഹസ്തത്തിന്റെ (വലംകൈയുടെ) ദിശയിലുള്ള ചലനം.

## ദേവാലയങ്ങളിൽ
ഹിന്ദുക്കൾ ദേവാലയങ്ങളിൽ പ്രദക്ഷിണം ചെയ്ത് ആരാധന നടത്താറുണ്ട്. വലതുകൈയുടെ ദിശയിൽ സഞ്ചരിച്ച് വിഗ്രഹത്തെയോ ഹോമാഗ്നിയെയോ ചുറ്റിവരുന്നതാണ് പ്രദക്ഷിണം.

## ഉപയോഗം
സ്ക്രൂകൾ, ബോൾട്ടുകൾ, ബോട്ടിലുകളുടെ അടപ്പുകൾ എന്നിവ സാധാരണയായി മുറുക്കുന്നത് ഘടികാരദിശയിലും അയവു ചെയ്തെടുക്കുന്നത് എതിർ ഘടികാരദിശയിലുമാണ്‌. വലത് കൈപ്പത്തി സിദ്ധാന്തം ഇതിനോട് സാമ്യപ്പെടുത്താവുന്നതാണ്‌. ഇത് ഓർമ്മിക്കുവാൻ "വലത്-മുറുക്കം, ഇടത്-അയക്കം" എന്ന് വാക്യം സാഹായിക്കുന്നു. മുറുക്കുകയും അയക്കുകയും ചെയ്യുന്ന വൃത്തത്തിന്‌ മുകളിൽ നിന്ന് വീക്ഷിക്കുന്ന അവസരത്തിൽ മാത്രമേ ഈ ശരിയാവുന്നുള്ളൂ എന്നതാണ്‌ ഇതിന്റെ കുഴപ്പം. താഴ്ഭാഗത്ത് നിന്ന് വീക്ഷിക്കുമ്പോൾ ഈ വാക്യം തെറ്റായി മാറുന്നു.
## അവലംബങ്ങൾ

വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
നാഗ് മിസൈൽ

ഇന്ത്യ വികസിപ്പിച്ച മൂന്നാം തലമുറയിൽപ്പെട്ട ടാങ്ക് പ്രധിരോധ സ്വയം നിയന്ത്രിത മിസൈലാണ് **നാഗ്** (Sanskrit: नाग, അർത്ഥം *"[[മൂർഖൻ]]"*). ഇത് വികസിപ്പിച്ചെടുത്തത് ഡിഫൻസ്‌ റിസർച്ച്‌ ആൻഡ്‌ ഡവലപ്‌മെന്റ്‌ ഓർഗനൈസേഷൻ‍ (ഡി.ആർ.ഡി.ഒ) ആണ്. നാല് കിലോമീറ്റർ ആക്രമണ പരിധിയുള്ള ഈ മിസൈൽ ഇൻഫ്രാറെഡ് ചിത്രീകരണ സാങ്കേതികവിദ്യ ഉപയോഗിക്കുന്നു. ഈ പദ്ധതിക്ക് ഏകദേശം 300 കോടി രൂപ ചെലവായിട്ടുണ്ട്. 42 കിലോഗ്രാം ഭാരവും 1.90മീറ്റർ 
നീളവും ഇതിനുണ്ട്
thumb|left|നാഗ് മിസൈലിന്റെ അടുത്തുള്ള ചിത്രം

## അവലംബം


വർഗ്ഗം:ഇന്ത്യ വികസിപ്പിച്ചെടുത്ത മിസൈലുകൾ
ലോകം

മനുഷ്യന്റെ വീക്ഷണത്തിൽ ഭൂമിയെ അതിലെ മനുഷ്യൻ വാസമുറപ്പിച്ച പ്രദേശം എന്ന നിലയിൽ സുചിപ്പിക്കുവാനാണ്‌ **ലോകം** എന്ന പദം ഉപയോഗിക്കുന്നത്. ഇതിൽ മനുഷ്യന്റെ അനുഭവങ്ങളും ചരിത്രവും ഉൾപ്പെടെ എല്ലാം ഉൾക്കൊള്ളുന്നു. "ലോക്യതെ ഇതി ലോക:". കാണപ്പെടുന്നതാണ് ലോകം. അതായത് ഒരാൾക്ക്‌ അനുഭവത്തിൽ വരുന്നതിനെ അയാളുടെ ലോകമായി കണക്കാക്കിയാൽ *ഈരേഴുപതിനാല് പതിനാല് ലോകം* എന്നതിന് അനവധി അനുഭവലോകങ്ങൾ എന്ന് അർത്ഥമെടുക്കാം.

## അടിസ്ഥാന വിവരങ്ങൾ
* ഭൂമിയുടെ ആകെ വിസ്തൃതി : 510.072 കോടി ച.കി.മി
* ലോക ജനസംഖ്യ : 770 കോടി
* ആകെ ഭൂഖണ്ഡങ്ങൾ : 7
* യു എൻ അംഗത്വമുള്ള രാജ്യങ്ങൾ : 193

## അവലംബം

വർഗ്ഗം:സാമൂഹികം
വർഗ്ഗം:ലോകം
പാപ്പിനിശ്ശേരി ഗ്രാമപഞ്ചായത്ത്

കണ്ണൂർ ജില്ലയിലെ ഒരു ഗ്രാമ പഞ്ചായത്താണ് **പാപ്പിനിശ്ശേരി**. 2017-18 വർഷത്തെ മികച്ച ഗ്രാമപഞ്ചായത്തായി പാപ്പിനിശ്ശേരി തെരഞ്ഞെടുക്കപ്പെട്ടിട്ടുണ്ട്.

## ചരിത്രം
1937 ൽ ആണ്‌ പാപ്പിനിശ്ശേരി പഞ്ചായത്ത് രൂപവത്കരിച്ചത്.  പാപ്പിനിശ്ശേരി, അരോളി എന്നീ‍ രണ്ടു ദേശങ്ങൾ ഉൾക്കൊള്ളുന്നതാണ്‌ പാപ്പിനിശ്ശേരി പഞ്ചായത്ത്‍.

ഉത്തരകേരളത്തിലെ അതിപ്രാചീനമായ ജനവാസകേന്ദ്രമായിരുന്ന പാപ്പിനിശ്ശേരി, കോലത്തിരി രാജാക്കന്മാരുടെ സവിശേഷമായ പരിഗണന നേടിയ ഒരു പ്രദേശമായിരുന്നു. വളപട്ടണം പുഴയുടെ വടക്കേക്കരയിൽപെടുന്ന ഈ ഗ്രാമത്തിൽ കീച്ചേരി കൊവ്വൽ പ്രദേശത്തു നിന്ന് മഹാശിലാ സംസ്കാരങ്ങളുടെ അവശിഷ്ടങ്ങൾ ലഭിച്ചിരുന്നതിനാൽ അതിപ്രാചീന കാലം മുതൽ തന്നെ ഇവിടെ ജനവാസം ഉണ്ടായിരുന്നതായി വിശ്വസിക്കാവുന്നതാണ്. 'പാപ്പിനികൾ' എന്ന വിഭാഗത്തിൻറെ ചേരിയാണ് പാപ്പിനിശ്ശേരിയായിമാറിയതെന്ന് പറയപ്പെടുന്നു.

## അതിരുകൾ
*കിഴക്ക് - ആന്തൂർ നഗരസഭ, നാറാത്ത്, ചിറക്കൽ പഞ്ചായത്തുകൾ
*വടക്ക് – കല്ല്യാശ്ശേരി പഞ്ചായത്ത്
*പടിഞ്ഞാറ് – വളപട്ടണം പുഴ (അക്കരെ അഴീക്കോട് പഞ്ചായത്ത്)
*തെക്ക് – വളപട്ടണം പുഴ

[thumb|center|350px|[കണ്ണൂർ ജില്ല|കണ്ണൂർ ജില്ലയിൽ പാപ്പിനിശ്ശേരിയുടെ സ്ഥാനം]]

## വാർഡുകൾ
#കൊട്ടപാലം
#കരിക്കൻകുളം
#ധർമ്മകിണർ
#പഴഞ്ചിറ 	 
#മഞ്ഞകുളം 
#അരോളി ഹൈസ്കൂൾ
#കീച്ചേരികുന്ന് 
#കല്ലൂരി 	 
#കാട്ട്യം 	 
#മാങ്കടവ് 	 
#അരോളി 
#തുരുത്തി 
#മോറോന്നുമ്മൽ 
#പാപ്പിനിശ്ശേരി സെൻട്രൽ 
#വിളക്കണ്ടം 	 
#അറത്തിൽ 
#ബാപ്പിക്കാൻ തോട്
#പൊടിക്കളം 
#ഇല്ലിപുറം 	 
#പുതിയകാവ്

## പഞ്ചായത്ത് ഭരണസമിതി
ഇപ്പോഴത്തെ ഗ്രാമപഞ്ചായത്ത് പ്രസിഡണ്ട്  വൈസ് പ്രസിഡണ്ട് 

ശ്രീമതി സുശീല

ശ്രീ.പ്രദീപൻ കോട്ടൂർ

## അവലംബങ്ങൾ


വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
അഖ്‌തർ ബീഗം

**ബീഗം അഖ്തർ** എന്ന പേരിൽ അറിയപ്പെടുന്ന **അഖ്താറിഭായ് ഫൈസാബാദി** ഒരു ഹിന്ദുസ്ഥാനി സംഗീതജ്ഞയായിരുന്നു. **ഗസലുകളുടെ രാജ്ഞി** എന്ന് അറിയപ്പെട്ടു. 
## ജീവിതരേഖ
1914 ഒക്ടോബർ 7-ന് കൽക്കത്തയിൽ ജനിച്ചു. ഠുമ്രി ശൈലിയിലുള്ള ഗാനങ്ങൾ ആലപിക്കുന്നതിൽ പ്രസിദ്ധയാണിവർ. കർണാടക സംഗീതത്തിലെ പദങ്ങളോടു ഭാവസാദൃശ്യമുള്ള പ്രേമഗാനങ്ങളാണ് ഠുമ്രി. ഗസൽ, ദാദ്ര  മുതലായ സംഗീതശൈലികളിലും ഇവർ പ്രാഗല്ഭ്യം നേടിയിട്ടുണ്ട്. തുമ്രിയുടെ ശാഖകളായ 'പഞ്ചാബ്', 'പൂരബ്' എന്നീ ശൈലികളിൽ ഇവർക്ക് ഒരുപോലെ പ്രാവീണ്യമുണ്ട്. ഉസ്താദ് വഹീദ്ഖാൻ, ഉസ്താദ് മൊഹമ്മദ്ഖാൻ എന്നീ സംഗീതവിദ്വാൻമാരിൽ നിന്ന് ക്ളാസിക്കൽ സംഗീതത്തിൽ വൈദഗ്ദ്ധ്യം നേടിയെങ്കിലും ഇവരുടെ ശ്രദ്ധ കാലക്രമത്തിൽ ലളിത-ശാസ്ത്രീയ മേഖലകളിലേക്കു തിരിഞ്ഞു.  കേവലശൃംഗാരത്തിൽ നിന്നും ഭക്തി മാധുര്യത്തിലേക്ക് തുമ്രിയെ ഉയർത്തിക്കൊണ്ടുവന്ന പ്രമുഖ ഗായകരിൽ ഒരാളാണ് അഖ്തർ ബീഗം. ബീഗത്തിന്റെ ഗാനങ്ങൾ പകർത്തിയിട്ടുള്ള മുന്നൂറിലധികം ഗ്രാമഫോൺ റെക്കാർഡുകളുണ്ട്. ഏതാനും ചലച്ചിത്രങ്ങളിൽ പിന്നണിഗായികയായിട്ടുള്ള ബീഗം ഒരു ചലച്ചിത്രതാരംകൂടിയായിരുന്നു. ലഖ്നൗവിൽ അഭിഭാഷകനായ തുഷ്ടിയാക് അഹമ്മദ് ആണ് ഇവരുടെ ഭർത്താവ്. *ഇൻസ്റ്റിറ്റ്യൂട്ട് ഒഫ് ലൈറ്റ് ക്ളാസിക്കൽ മ്യൂസിക്* എന്ന സ്ഥാപനം ആരംഭിച്ചത് അഖ്തർ ബീഗമാണ്. 

തിരുവനന്തപുരത്തെ ബാലരാമപുരത്തായിരുന്നു ബീഗത്തിന്റെ അവസാന കച്ചേരി. കച്ചേരിക്കിടെ ശബ്ദം ഇടറി കച്ചേരി അവസാനിപ്പിച്ച അവരെ ആശുപത്രിയിൽ പ്രവേശിപ്പിച്ചു. പിന്നീട് സുഹൃത്തായ നിലം ഗാമഡിയയുടെ ക്ഷണം സ്വീകരിച്ച് അഹമ്മദാബാദിലേക്കു പോയി. അവിടെ ആശുപത്രിയിൽ 1974 ഒക്ടോബർ 30-ന്  അന്തരിച്ചു.

## പുരസ്കാരങ്ങൾ
*പത്മശ്രീ (1968)
*സംഗീത നാടക അക്കാദമി അവാർഡ് (1972)
*പത്മഭൂഷൺ (മരണാനന്തരം) (1975)
## ചിത്രശാല

File:BegumAkhtar.jpg|അഖ്‌തർ ബീഗത്തിന്റെ ഫൈസാബാദിലെ തറവാട് വീട്

## അവലംബം


## പുറത്തേക്കുള്ള കണ്ണികൾ
* ബീഗം അഖ്തർ 
* ബീഗം അഖ്തർ mp - 3 മ്യൂസിക്
* ബീഗം അഖ്തർ

വർഗ്ഗം:1914-ൽ ജനിച്ചവർ
വർഗ്ഗം: 1974-ൽ മരിച്ചവർ
വർഗ്ഗം:ഒക്ടോബർ 7-ന് ജനിച്ചവർ
വർഗ്ഗം:ഒക്ടോബർ 30-ന് മരിച്ചവർ

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:ഗസൽ ഗായകർ
നമിത വങ്കാവാല

ഒരു തെന്നിന്ത്യൻ ചലച്ചിത്രനടിയാണ് **നമിത വങ്കാവാല** (Tamil:நமிதா கபூர்).

## ആദ്യജീവിതം
നമിത ജനിച്ചത് 1984 മേയ് 10 ന് ഗുജറാത്തിലെ സൂറത്തിലാണ്. പിതാവ് ഒരു വസ്ത്രവ്യാപാരിയാണ്. ഇപ്പോൾ നമിത ചെന്നൈയിൽ സ്ഥിരതാമസമാണ്. തെന്നിന്ത്യയിലും പ്രത്യേകിച്ച് തമിഴ് നാട്ടിൽ നമിതക്ക് ധാരാളം ആരാധക ക്ലബ്ബുകൾ ഉണ്ട്. പ്രശസ്ത സെർച്ച് എൻ‌ജിനായ ഗൂഗിളിൽ 2008 ൽ ഏറ്റവും കൂടുതൽ അന്വേഷിക്കപ്പെട്ട തമിഴ് നടി നമിതയാണ്.

## അഭിനയജീവിതം
2000 ൽ നമിത മിസ്സ്. സൂറത്ത് ആയി തിരഞ്ഞെടുക്കപ്പെട്ടൂ. അതിനു ശേഷം 2001 ൽ മിസ്സ്. ഇന്ത്യ മത്സരത്തിലും പങ്കെടുത്തു. 
ആദ്യ ചിത്രം തെലുങ്കിലെ *സൊന്തം* എന്ന ചിത്രമാണ്. പിന്നീട് തമിഴ് ചിത്രമായ *എന്ന്കൾ അണ്ണ* എന്ന ചിത്രത്തിലൂടെ ശ്രദ്ധേയയായി. അതിനു ശേഷം കന്നട, ഹിന്ദി, മലയാളം എന്നീ ഭാഷകളിൽ അഭിനയിച്ചു.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1984-ൽ ജനിച്ചവർ
വർഗ്ഗം:മേയ് 10-ന് ജനിച്ചവർ
വർഗ്ഗം:ഇന്ത്യൻ മോഡലുകൾ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
പ്രഭുദേവ

തെന്നിന്ത്യൻ ചലച്ചിത്ര മേഖലയിലെ ഒരു നടനും, ചലച്ചിത്രസംവിധായകനും, നൃത്ത സംവിധായകനുമാണ് **പ്രഭു ദേവ** എന്നറിയപ്പെടുന്ന **പ്രഭു ദേവ സുന്ദരം**.  (, ) (ജനനം: ഏപ്രിൽ 3, 1973). തന്റെ തനതായ നൃത്ത ശൈലി മൂലം  ഇന്ത്യയിലെ മൈക്കൽ ജാക്സൺ എന്നാണ് പ്രഭു അറിയപ്പെടുന്നത്.

## സ്വകാര്യ ജീ‍വിതം
ഏപ്രിൽ 3, 1973 ൽ മൈസൂരിലാണ് പ്രഭു ജനിച്ചത്. പക്ഷേ, വളർന്നതും വിദ്യാഭ്യാസം കഴിഞ്ഞത് തമിഴ് നാട്ടിലെ ചെന്നൈയിലെ അൽ‌വാർ‌പ്പേട്ട് എന്ന സ്ഥലത്താണ്. ഒരു ചലച്ചിത്രനൃത്ത സംവിധായകനായ പിതാവ് സുന്ദരത്തിൽ നിന്നാണ് നൃത്തത്തിനോടുള്ള പ്രചോദനം പ്രഭുവിന് ലഭിച്ചത്. തന്റെ ജീവിത ലക്ഷ്യം ഒരു നർത്തകനാവാൻ തന്നെ പ്രഭു പിന്നീട് തീരുമാനിക്കുകയായിരുന്നു. ചെറുപ്പത്തിലേ ഭരതനാട്യം, വെസ്റ്റേൺ നർത്തന രീതി എന്നിവ അഭ്യസിച്ചു. തന്റെ സഹോദരന്മാരായ രാജു സുന്ദരം , നാഗേന്ദ്ര പ്രസാദ് എന്നിവരും തമിഴിലെ നൃത്ത സംവിധായകരായിരുന്നു.

## അഭിനയ ജീവിതം
ആദ്യകാലത്ത് നൃത്ത സംവിധാനവും പിന്നീട് അഭിനയത്തിലേക്ക് പ്രഭു തിരിയുകയായിരുന്നു.  ഒരു നൃത്ത സംവിധായകനായി ആദ്യ ചിത്രം *വെട്രി വിഴ * എന്ന ചിത്രമാണ്. ഏകദേശം 100 ലധികം ചിത്രങ്ങൾക്ക് നൃത്തസംവിധാനം ചെയ്തിട്ടുണ്ട്. ഷങ്കർ സംവിധാനം ചെയ്ത *കാതലൻ* എന്ന ചിത്രത്തിലാണ് ആദ്യമായി നായകനായി അഭിനയിച്ചത്. ഇതിൽ നഗ്മ ആയിരുന്നു നായിക. പിന്നീട് തന്റെ നൃത്തത്തിന്റെ ബലത്തിൽ തന്നെ ഒരു പാട്  തമിഴ് , തെലുങ്ക്, കന്നട ചിത്രങ്ങളിൽ അഭിനയിച്ചു.

## പുരസ്കാരങ്ങൾ
* മികച്ച നൃത്ത സംവിധായകൻ - ദേശീയപുരസ്കാരം -*[[മിൻസാര കനവ്]]*, *[[ലക്ഷ്യ]]* എന്നീ ചിത്രങ്ങൾക്ക്.

## ബെന്നി ലാവ
2007 ഓഗസ്റ്റിൽ, പ്രഭുദേവ നായകനായ *[[പെണ്ണിൻ മനത്തൈ തൊട്ടു]]* എന്ന തമിഴ് ചിത്രത്തിലെ "കല്ലൂരി വാനിൽ" എന്ന പാട്ട് മൈക്ക് സട്ടൺ എന്നൊരാൾ (യൂട്യൂബിലെ ബഫലാക്സ് എന്ന ഉപഭോക്താവ്) യൂട്യൂബിലേക്ക് അപ്‌ലോഡ് ചെയ്തു. തമിഴ് വരികളുമായി ശബ്ദസാമ്യമുള്ള ഇംഗ്ലീഷ് വാക്കുകൾ കൂട്ടിച്ചേർത്ത് നിർമിച്ച ഇംഗ്ലീഷ് വരികളും വീഡിയോക്കൊപ്പം ചേർത്തിരുന്നു.

"കല്ലൂരി വാനിൽ കയന്ദ നിലാവോ?" എന്ന വരി ഇഗ്ലീഷിൽ "മൈ ലൂണി ബൺ ഇസ് ഫൈൻ ബെന്നി ലാവ" എന്നാണ് സട്ടൺ നൽകിയത്. യൂട്യൂബ് ഉപഭോക്താക്കൾ പ്രഭു ദേവയെ ബെന്നി ലാവ എന്ന് വിശേഷിപ്പിക്കാൻ ഇത് കാരണമായി. ഈ വീഡിയോ ഇന്റർനെറ്റിൽ വളരെ പെട്ടെന്നു തന്നെ പടർന്നു. 2009 ജനുവരി വരെ ഈ വീഡീയോ 10,202,647 കാണപ്പെട്ടിട്ടുണ്ട്. ഇതിനു സമാനമായ പല വീഡിയോകളും ഇതിനുശേഷം യൂട്യൂബിൽ പ്രത്യക്ഷപ്പെട്ടു. ചിലർ ഇതിനെ ഒരു "നല്ല തമാശ"യായി കണ്ടപ്പോൾ അവരുടെ സംസ്കാരത്തെ പരിഹസിക്കുന്നതാണിതെന്നായിരുന്നു മറ്റു ചിലരുടെ പ്രതികരണം.

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:1973-ൽ ജനിച്ചവർ
വർഗ്ഗം:ഏപ്രിൽ 3-ന് ജനിച്ചവർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:തമിഴ്‌ ചലച്ചിത്രസം‌വിധായകർ
വർഗ്ഗം:തമിഴ് ചലച്ചിത്രനൃത്തസംവിധായകർ
വർഗ്ഗം:ഹിന്ദി ചലച്ചിത്രസംവിധായകർ
രാഹുൽ ഖന്ന

ബോളിവുഡ് രംഗത്തെ ഒരു അഭിനേതാവാണ് **രാഹുൽ ഖന്ന**. (ജനനം: 20 ജൂൺ, 1972).

## ആദ്യ ജീവിതം
പ്രമുഖ ബോളിവുഡ് പഴയകാല നടനായ വിനോദ് ഖന്നയുടെ പുത്രനും നടനുമായ അക്ഷയ് ഖന്നയുടെ സഹോദരനുമാണ് രാഹുൽ. മുംബൈയിൽ ജനിച്ചു വളർന്ന രാഹുൽ അഭിനയം പഠിച്ചത് ന്യൂയോർക്കിലെ ലീ സ്ട്രാബെർഗ് തിയേറ്റർ ഇൻസ്റ്റിറ്റ്യൂടട്ടിൽ നിന്നും സ്കൂൾ ഓഫ് വിഷ്വൽ ആർട്സ് എന്ന സ്ഥാപനത്തിൽ നിന്നുമാണ്.

## അഭിനയജീവിതം
ആദ്യ കാലത്ത് രാഹുൽ തന്റെ ഔദ്യോഗിക ജീവിതം തുടങ്ങിയത് എം. ടി.വിയിലെ  ഒരു വീഡിയോ ജോക്കി ആയിട്ടാണ്. അദ്ദേഹത്തിന്റെ അവതരണ രീതി ഏഷ്യയിലെ ടെലിവിഷൻ പ്രേക്ഷകർക്കിടയിൽ ശ്രദ്ധേയമായി. ആദ്യമായി ഒരു ചിത്രത്തിൽ അഭിനയിച്ചത് ദീപ മേഹ്ത സംവിധാനം ചെയ്ത 1998 ൽ പുറത്തിറങ്ങിയ *എർത്ത്* എന്ന ചിത്രത്തിലൂടെയാണ്. ഇതിലെ അഭിനയത്തിന്  മികച്ച പുതുമുഖത്തിനുള്ള ഫിലിംഫെയർ പുരസ്കാരം ലഭിച്ചു. പിന്നീട് 2003 ൽ ദീപ മേഹ്ത തന്നെ സംവിധാനം ചെയ്ത *ബോളിവുഡ്/ഹോളിവുഡ്* എന്ന ചിത്രത്തിലും അഭിനയിച്ചു.

## അവലംബം

## പുറത്തേക്കുള്ള കണ്ണികൾ
* Rahul Khanna - Gallery, Filmography, etc. 
*
* Rahul Khanna - Official Site Coming Soon
*Rahul Khanna to star in Saif's and Karan Johar's home productions

വർഗ്ഗം:1972-ൽ ജനിച്ചവർ
വർഗ്ഗം:ജൂൺ 20-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
നായന്മാർ (വിവക്ഷകൾ)

*നായർ - കേരളത്തിലെ ഒരു സമുദായം.
*നായനാന്മാർ- ശൈവ മതത്തിൽ ആരാധിക്കപ്പെടുന്ന തമിഴകത്തിലെ 63 ശിവ ഭക്തർ; ഇവർ "അറുപത്തിമൂവർ" എന്ന പേരിലും അറിയപ്പെടുന്നു.
വടകര ലോക്സഭാമണ്ഡലം

കേരളത്തിലെ തലശ്ശേരി, കൂത്തുപറമ്പ്, വടകര, കുറ്റ്യാടി, നാദാപുരം,കൊയിലാണ്ടി, പേരാമ്പ്ര എന്നീ നിയമസഭാമണ്ഡലങ്ങൾ ഉൾക്കൊള്ളുന്ന മണ്ഡലമാണ് **വടകര ലോക്സഭാ നിയോജകമണ്ഡലം**. സി.പി.ഐ(എം)-ലെ പി. സതീദേവി ആണ്‌ 2004-ൽ (പതിനാലാം ലോകസഭ)ഈ മണ്ഡലത്തെ പ്രതിനിധീകരിച്ചത്. .
2009-ലും 2014-ലും മുല്ലപ്പള്ളി രാമചന്ദ്രൻ കോൺഗ്രസ്(I) വിജയിച്ചു

മുൻപ്  തലശ്ശേരി,പെരിങ്ങളം, വടകര, പേരാമ്പ്ര, കൊയിലാണ്ടി, നാദാപുരം, മേപ്പയൂർ എന്നീ നിയമസഭാമണ്ഡലങ്ങൾ ഉൾപ്പെടുന്നതായിരുന്നു ഇത്.

## Assembly segments
വടകര ലോകസഭാമണ്ഡലം 7 നിയമസഭാമണ്ഡലങ്ങൾ ചേർന്നതാണ്:

## Members of Parliament

## Election results

## തിരഞ്ഞെടുപ്പുകൾ

### 1977 മുതൽ 1999 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക
* കേരളത്തിലെ ലോകസഭാമണ്ഡലങ്ങൾ
* കേരളത്തിലെ നിയമസഭാമണ്ഡലങ്ങൾ

## അവലംബം


വിഭാഗം: കേരളത്തിലെ ലോകസഭാമണ്ഡലങ്ങൾ
മഹാചൈത്യശാല

മുംബൈയിൽ നിന്നും 125 കിലോമീറ്റർ അകലെയായി കാർളിയിലെ ബോർഘട്ട് കുന്നുകളിൽ സ്ഥിതി ചെയ്യുന്ന ഗുഹാക്ഷേത്രമാണ്‌ **മഹാചൈത്യശാല**. 124 അടി താഴ്ചയിൽ സ്ഥിതി ചെയ്യുന്ന കാർളി ഗുഹാക്ഷേത്രം ഇന്ത്യയിലെ ഗുഹാക്ഷേത്രങ്ങളിൽ ഏറ്റവും മികച്ചു നിൽക്കുന്ന ഒന്നായി കണക്കാക്കപ്പെടുന്നു. 

ഇന്ത്യയിലെ ഏറ്റവും വിശാലമായ ചൈത്യമണ്ഡപം (chaitya hall) ഇവിടെയാണ്‌ ഉള്ളത്. ഇത് ഇന്നും പ്രൗഢിയിൽ തന്നെ നിലകൊള്ളുന്നു. 40 മീറ്റർ നീളവും 15 മീറ്റർ ഉയരവുമുള്ള ഈ മണ്ഡപം ഒറ്റക്കല്ലിലാണ്‌ തീർത്തിരിക്കുന്നത്. ആനകളുടെ രൂപം കൊത്തിയിട്ടുള്ള മുപ്പത്തിയേഴ് തൂണുകൾ ഈ മണ്ഡപത്തിനുണ്ട്. മണ്ഡപത്തിനു പുറകിലായി പ്രപഞ്ചത്തെ പ്രതിനിധീകരിക്കുന്ന രീതിയിൽ ഒരു സ്തൂപവും തീർത്തിരിക്കുന്നു.
## ചരിത്രം
ബി.സി.ഇ. രണ്ടാം നൂറ്റാണ്ടിൽ ബുദ്ധമതാനുയായികളാണ്‌ ഈ ഗുഹാക്ഷേത്രം പണിതതെന്നു കരുതുന്നു. മണ്ഡപത്തിനകത്തെ സ്തൂപം മൂലമാണ്‌ ഇത് ബുദ്ധമതാനുയായികൾ നിർമ്മിച്ചതെന്നു വിശ്വസിക്കാൻ കാരണം. എന്നാൽ ജൈനമതക്കാരും സ്തൂപം നിർമ്മിച്ചിരുന്നതിനാൽ ഇത് ജൈനമതാനുയായികളുടെ നിർമ്മിതിയായും കരുതുന്നുണ്ട്. ഹിന്ദുക്കൾ ഈ സ്തൂപത്തെ ശിവലിംഗമായാണ്‌ കണക്കാക്കുന്നത്.

## അവലംബം

വിഭാഗം:ഇന്ത്യയിലെ ഗുഹാക്ഷേത്രങ്ങൾ
ഒന്നാം പാനിപ്പത്ത് യുദ്ധം

ഇന്ത്യയിൽ മുഗൾ സാമ്രാജ്യത്തിന്റെ സ്ഥാപനത്തിന് കാരണമായ യുദ്ധമാണ് **ഒന്നാം പാനിപ്പത്ത് യുദ്ധം**. ഇന്ത്യയിൽ വെടിമരുന്ന്, തീക്കോപ്പുകൾ, പീരങ്കി എന്നിവ ഉപയോഗിച്ച ആദ്യ യുദ്ധങ്ങളിൽ ഒന്നായിരുന്നു ഇത്. 1526 ഏപ്രിൽ 21-നു ഇന്നത്തെ ഹരിയാന സംസ്ഥാനത്തിലെ പാനിപ്പത്ത് ഗ്രാമത്തിന് അടുത്തായിരുന്നു ഈ യുദ്ധം നടന്നത്. ഇതേ യുദ്ധക്കളം പന്ത്രണ്ടാം നൂറ്റാണ്ടുമുതൽക്കേ വടക്കേ ഇന്ത്യയുടെ നിയന്ത്രണത്തിനുവേണ്ടിയുള്ള പല നിർണ്ണായക യുദ്ധങ്ങൾക്കും വേദിയായിരുന്നു.

1526-ൽ,  കാബൂൾ ഭരണാധികാരിയും തിമൂറിന്റെ വംശജനുമായ, സഹീർ അൽ-ദിൻ മുഹമ്മദ് ബാബറിന്റെ സൈന്യം, അവരെക്കാൾ എണ്ണത്തിൽ വളരെ ഉയർന്നതായ ഇബ്രാഹിം ലോധിയുടെ സൈന്യത്തെ തോൽപ്പിച്ചു. വടക്കേ ഇന്ത്യയിലെ  ദില്ലി സുൽത്താനത്തിന്റെ ഭരണാധികാരിയായിരുന്നു ഇബ്രാഹിം ലോധി

ബാബറിന്റെ സൈന്യത്തിൽ ഏകദേശം 15,000 സൈനികരും, 15-നും 20-നും ഇടയ്ക്ക് പീരങ്കിയും ഉണ്ടായിരുന്നു എന്ന് അനുമാനിക്കുന്നു. എന്നാൽ ലോധിയോടൊപ്പം 100,000 പേരോളം ഉണ്ടായിരുന്നു. ഇതിൽ 30,000 മുതൽ 40,000 വരെ സൈനികരും, ബാക്കിയുള്ളവർ സേനയെ പിന്തുടരുന്നവരും ആയിരുന്നു. 100 ആനകളെങ്കിലും ലോധിയുടെ സൈന്യത്തിൽ ഉണ്ടായിരുന്നു. ബാബറിന്റെ വെടിക്കോപ്പുകൾ യുദ്ധത്തിൽ നിർണ്ണായകമായി. ഒന്നാമതായി ലോധിയുടെ പക്കൽ പീരങ്കികൾ ഇല്ലായിരുന്നു, രണ്ടാമതായി ആനകൾ വെടിയൊച്ചകേട്ട് ഭയന്നു. ബാബർ വെടിക്കോപ്പുകൾ ഉപയോഗിച്ച് ഭയപ്പെടുത്തിയ ലോധിയുടെ ആനകൾ ലോധിയുടെ സൈന്യത്തെത്തന്നെ ചവിട്ടിമെതിച്ചു. ഒരു നല്ല നേതാവായ ബാബർ വളരെ അച്ചടക്കമുള്ള ഒരു സൈന്യത്തെയായിരുന്നു നിയന്ത്രിച്ചിരുന്നത്. 

തന്റെ പ്രമാണിമാരും സൈന്യാധിപരും ഉപേക്ഷിച്ച ലോധി യുദ്ധക്കളത്തിൽ മരിച്ചു. (ഈ പ്രമാണിമാരിൽ പലരും കച്ചവടക്കാരായിരുന്നു, ഇവരിൽ മിക്കവരും ദില്ലിയിലെ പുതിയ രാജാവായ ബാബറിന് പിന്നീട് സഖ്യം പ്രഖ്യാപിച്ചു)

ഈ യുദ്ധം ഇന്ത്യയിൽ മുഗൾ സാമ്രാജ്യത്തിന് അടിത്തറപാകി. *മുഗൾ* എന്ന വാക്കിന്റെ അർത്ഥം *മംഗോൾ* എന്നാണ്. ഇത്  തുർക്കിക്ക് ജനതയെയും ബാബറിന്റെയും അദ്ദേഹത്തിന്റെ സൈന്യാധിപന്മാരുടെയും മംഗോൾ തായ്‌വഴിയും സൂചിപ്പിക്കുന്നു. എന്നാൽ ബാബറിന്റെ സൈന്യത്തിൽ ഭൂരിഭാ‍ഗവും  പത്താൻമാരും, ഇന്ത്യക്കാരും, മിശ്ര  മദ്ധ്യേഷ്യൻ പിന്തുടർച്ച ഉള്ളവരും ആയിരുന്നു. 

## അവലംബം

## ഗ്രന്ഥാവലി
*

## ഇതും കാണുക
* രണ്ടാം പാനിപ്പത്ത് യുദ്ധം
* മൂന്നാം പാനിപ്പത്ത് യുദ്ധം
* ബാബർ

Panipat 1526
വർഗ്ഗം:ലോധി രാജവംശം
വർഗ്ഗം:പാനിപ്പത്ത്
വർഗ്ഗം:ഹരിയാണയുടെ ചരിത്രം
വർഗ്ഗം:ഇന്ത്യാചരിത്രം
വർഗ്ഗം:മുഗൾ സാമ്രാജ്യം ഉൾപ്പെട്ട യുദ്ധങ്ങൾ
വർഗ്ഗം:ഇന്ത്യയിൽ നടന്ന യുദ്ധങ്ങൾ
വർഗ്ഗം:ഏപ്രിൽ 21
വർഗ്ഗം:മുഗൾ സാമ്രാജ്യം
വർഗ്ഗം:ദില്ലി സുൽത്താനത്ത്
മലപ്പട്ടം ഗ്രാമപഞ്ചായത്ത്

കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിൽപ്പെടുന്ന ഒരു ഗ്രാമപഞ്ചായത്താണ്‌ **മലപ്പട്ടം**.

## പേരിനു പിന്നിൽ
മഹാഭാരതകഥയിലെ മഹിഷാസുരൻ നിർമിച്ച പട്ടണമാണിതെന്നും മഹിഷ പട്ടണം ലോപിച്ച്‌ മലപ്പട്ടമായി എന്നും ഒരു വാദം. അതല്ല മലയടി വാരത്ത്‌ ഉണ്ടായ പട്ടണമെന്നർത്ഥത്തിൽ മലപ്പട്ടണം എന്നും അതുലോപിച്ച്‌ മലപ്പട്ടമായി എന്നും പറയപ്പെടുന്നു. ലിഖിത രേഖകൾ ഈ പേരിന്റെ ചരിത്രത്തിൽ പിന്നിലല്ല.
## ആദ്യകാല ഭരണസമിതി
ആദ്യകാല ഭരണസമിതി നിലവിൽ വന്നത്‌ 1954 ൽ ആണ്‌. അളവൂര്‌ കൃഷ്‌ണൻ നമ്പ്യാർ പ്രസിഡന്റും അയിക്കോത്ത്‌ അബ്‌ദു വൈസ്‌ പ്രസിഡൻ്റുമായിരുന്നു. 1961 ൽ മലപ്പട്ടം, ഇരിക്കൂർ എന്നീ പഞ്ചായത്തുകൾ സംയോജിപ്പിച്ചു. എ. കുഞ്ഞിക്കണ്ണനായിരുന്നു സംയോജിപ്പിച്ച പഞ്ചായത്തിന്റെ പ്രസിഡന്റ്‌. 1968ൽ വീണ്ടും ഈ പഞ്ചായത്തുകളെ വിഭജിച്ച്‌ ഇരിക്കൂർ, മലപ്പട്ടം എന്നീ പഞ്ചായത്തുകളാക്കി. എ. കുഞ്ഞിക്കണ്ണൻ തന്നെയായിരുന്നു പ്രസിഡന്റ്‌.

## വാർഡുകൾ
#കൊളന്ത  	 
#അടൂർ 	 
#അടുവാപ്പുറം നോർത്ത് 	
#അടുവപ്പുറം സൌത്ത് 	 
#കരിമ്പീൽ 	 
#തലക്കോട് ഈസ്റ്റ്‌ 	
#തലക്കോട് വെസ്റ്റ് 	
#മലപ്പട്ടം ഈസ്റ്റ്‌ 	
#മലപ്പട്ടം വെസ്റ്റ് 	
#പൂക്കണ്ടം 	
#കൊവുന്തല 	
#അടിചേരി 	 
#മലപ്പട്ടം സെന്റർ

## അവലംബങ്ങൾ


വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ബെൻസീൻ

**ബെൻസീൻ** അല്ലെങ്കിൽ **ബെൻസോൾ** എന്നത് ഒരു ഓർഗാനിക് രാസ സം‌യുക്തവും, അറിയപ്പെടുന്ന ഒരു അർബുദകാരിയുമാണ്. ഇതിന്റെ രാസവാക്യം C6H6 എന്നാണ്‌. ഇതിനെ ചിലപ്പോൾ ph-H എന്നും ചുരുക്കിയെഴുതാറുണ്ട്. ബെൻസീൻ നിറമില്ലാത്തതും, പെട്ടെന്ന് കത്തുന്നതും, ഉയർന്ന  ദ്രവണാങ്കമുള്ളതും, മണമുള്ളതുമായ ഒരു  ദ്രാവകമാണ്‌. കാർബൺ, ഹൈഡ്രജൻ ആറ്റങ്ങൾ മാത്രം അടങ്ങിയിരിക്കുന്നതിനാൽ ബെൻസീനെ ഒരു ഹൈഡ്രോകാർബണായി തിരിച്ചിരിക്കുന്നു.
## അവലംബം

## പുറംകണ്ണികൾ

* Benzene at *[[The Periodic Table of Videos]]* (University of Nottingham)
* International Chemical Safety Card 0015
* USEPA Summary of Benzene Toxicity
* NIOSH Pocket Guide to Chemical Hazards
* 
* Dept. of Health and Human Services: TR-289: Toxicology and Carcinogenesis Studies of Benzene
* Video Podcast of Sir John Cadogan giving a lecture on Benzene since Faraday, in 1991
* Substance profile
* 
* NLM Hazardous Substances Databank – Benzene

വർഗ്ഗം:ഓർഗാനിക് രാസസം‌യുക്തങ്ങൾ
കൊടുമുടി

thumb|300px|right|ഇറാനിലെ ദമാവന്ത് പർവ്വതത്തിന്റെ കൊടുമുടി ശൈത്യകാലത്ത്
ഭൂപ്രതലത്തിലെ ഒരു ഭാഗം അതിന്റെ തൊട്ടുചേർന്ന് കിടക്കുന്ന മറ്റ് ഭാഗങ്ങളെ അപേക്ഷിച്ച് ഉയർന്ന തലത്തിൽ സ്ഥിതിചെയ്യുമ്പോൾ അതിനെ **കൊടുമുടി** എന്ന് പറയുന്നു.

സാധാരണയായി പർവ്വതങ്ങളിൽ അതിന്റെ ഏറ്റവും ഉയരമുള്ള ഭാഗത്തെ കുറിക്കുവാനാണ്‌ കൊടുമുടി എന്ന പദം ഉപയോഗിച്ച് വരുന്നത്.

വർഗ്ഗം:കൊടുമുടികൾ
നെടുമുടി (വിവക്ഷകൾ)

* നെടുമുടി ഗ്രാമപഞ്ചായത്ത് - ആലപ്പുഴ ജില്ലയിലെ ഒരു പഞ്ചായത്ത്
* നെടുമുടി -ആലപ്പുഴയിലെ ജില്ലയിലെ ഒരു ഗ്രാമം
* നെടുമുടി വേണു - മലയാള ചലച്ചിത്ര അഭിനേതാവ്
നെടുമുടി

ആലപ്പുഴ ജില്ലയിലെ ഒരു ഗ്രാമമാണ്‌ **നെടുമുടി**.  ആലപ്പുഴ-ചങ്ങനാശ്ശേരി റോഡിൽ ആലപ്പുഴ നഗരത്തിൽനിന്നും 13 കിലോമീറ്റർ കിഴക്കുമാറിയാണ് നെടുമുടി സ്ഥിതിചെയ്യുന്നത്. ഈ ഗ്രാമത്തിന്റെ കിഴക്ക്, തെക്ക്, പടിഞ്ഞാറ് അതിരുകളിലൂടെ പമ്പാനദി ഒഴുകുന്നു. വടക്കേ അതിരിൽ കൈനകരി പഞ്ചായത്ത് സ്ഥിതി ചെയ്യുന്നു.പ്രധാനമായും കൃഷിയും മത്സ്യബന്ധമാവുമാണ്‌ ഇവിടത്തുകാരുടെ വരുമാനമാർഗ്ഗങ്ങൾ. വിസ്തൃതിയുടെ അറുപതു ശതമാനത്തിൻ മുകളിൽ നെൽപ്പാടങ്ങളാണ്‌. കൊട്ടാരം ഭഗവതീ ക്ഷേത്രം, സെന്റ് മേരീസ് ബസലിക്ക ചമ്പക്കുളം എന്നിവ പഞ്ചായത്തിലെ പ്രധാന ദേവാലയങ്ങളാണ്.100% സാക്ഷരത കൈവരിച്ച കേരളത്തിലെ ആദ്യഗ്രാമങ്ങളിലൊന്നാണ് നെടുമുടി. ചലച്ചിത്രനടൻ നെടുമുടി വേണു, പരേതനായ സംവിധായകൻ ജോൺ എബ്രഹാം, തിരക്കഥാകൃത്തും നടനും സംവിധായകനുമായ രഞ്ജി പണിക്കർ എന്നിവരുടെ ജന്മസ്ഥലം കൂടിയാണ് നെടുമുടി. ചെമ്പകശ്ശേരി രാജാവിന്റെ സേനാനായകനായ മാത്തൂർ പണിക്കരുടെ ഗൃഹമായ മാത്തൂർ ഇവിടെയാണ്. മാത്തൂർ ക്ഷേത്രം, മാത്തൂർ കളരി എന്നിവ ഇപ്പോളും ഇവിടെ കാണാം. ഇവിടം കഥകളി, വേലകളി എന്നീ കലകൾക്കു പ്രസിദ്ധമാണ്. ഗാന്ധിജി ഈ പ്രദേശം സന്ദർശിച്ചിട്ടുണ്ട്.

## ജനസംഖ്യ
2001-ലെ കാനേഷുമാരി പ്രകാരം, 7585 ആണുങ്ങളും 7902 പെണ്ണുങ്ങളും ആയി 15428 ആണ് ഇവിടുത്തെ ജനസംഖ്യ.

## അവലംബം

## പുറത്തേക്കുള്ള കണ്ണികൾ
ഭുവൻ

ഗൂഗിൾ എർത്തിനു ബദലായി ഇന്ത്യയുടെ ഐ.എസ്.ആർ.ഒ നിർമ്മിച്ച ഉപഗ്രഹാധിഷ്ടിത മാപ്പിങ്ങ് ടൂൾ സോഫ്റ്റ്‌വെയറാണ്‌ ഭുവൻ. 2009 മാർച്ചിൽ ഇത് പ്രവർത്തനമാരംഭിച്ചു. 

## ലക്ഷ്യം
വിഭവചൂഷണത്തിനും ആസുത്രണത്തിനുമാവശ്യമായ പശ്ചാത്തലവിവരങ്ങൾ സൗജന്യമായി പകരുകയാണ് ഭുവനിന്റെ ലക്ഷ്യം. തുടക്കമെന്ന നിലയിൽ ഇന്ത്യയുടെ മാത്രവും തുടർന്ന് ലോകരാജ്യങ്ങളാകെ ഇതിലൂടെ ദൃശ്യമാകും.

IRS സാറ്റലൈറ്റ്റിൽ ഉള്ള OCM, AWifs, LISS 3, പിന്നെ LISS 4 സെൻസറുകൾ തരുന്ന ചിത്രങ്ങൾ ആണ് ഭുവൻ ഉപയോകിക്കുന്നത്.

## ഭുവൻ എർത്തിന്റെ ഗുണങ്ങൾ
10 മീറ്ററാണ് ഭുവനിൽ ദ്യശ്യത്തിലെ ഏറ്റവും താഴ്ന്ന വിശദാംശപരിധി. ഇതിനാൽ വളരെ വ്യക്തമായ ദ്യശ്യം കാണുവാൻ കഴിയുന്നു. കൂടാതെ റോഡ്- റെയിൽ ഗതാഗതത്തിന് വികസനത്തിന്റെ പുതുമുഖം നൽകുന്ന തരത്തിൽ ആധുനികമായ ഇതരസങ്കേതങ്ങൾ ഭുവനിൽ ഉൾപ്പെടുത്താനും ഇന്ത്യക്ക് പദ്ധതിയുണ്ട്. ഒരോ വർഷവും ഭുവൻ പുതുക്കുകയും ചെയ്യും.

കുറഞ്ഞ വേഗത ഉള്ള ഇന്റർനെറ്റ്‌ കണക്ഷൻ ഉള്ളവർക്കും ഭുവൻ ഉപയോഗിച്ച് വിവര ശേഖരണം നടത്താം.

## ഗൂഗിൾ എർത്തിന്റെ പോരായ്മകൾ
ഗൂഗിൾ എർത്തിൽ ഉപയോഗിച്ചിരിക്കുന്ന ഉപഗ്രഹചിത്രങ്ങൾക്ക് വളരെ അധികം കാലപ്പഴക്കംമുണ്ട്. നാലുവർമുമ്പ് ഉപഗ്രഹങൾ ശേഖരിച്ച ചിത്രങളെ ഇഴയടുപ്പങളിലൂടെ സംയോജിപ്പിച്ചുകൊണ്ട് ഗൂഗിൾ എർത്ത് നിർമ്മിക്കപ്പെട്ടത്. വർഷം ഇത്രയായിട്ടും ഗൂഗിൾ എർത്ത് പരിഷ്കരിക്കപ്പെട്ടില്ല. കൂടാതെ 200 മീറ്ററിൽ കൂടുതൽ താഴോട്ട് പോകുവാൻ ഗൂഗിൾ എർത്തിനു കഴിയില്ല.

## അവലംബം

 
വർഗ്ഗം:സോഫ്റ്റ്‌വെയർ
*http://bhuvan.nrsc.gov.in
ഗൂഗിൾ എർത്ത്

ഗൂഗിൾ പുറത്തിറക്കുന്ന ഒരു ഭൂമിശാസ്ത്ര വിവരസം‌വിധാന സോഫ്റ്റ്‌വെയർ ആണ്‌ **ഗൂഗിൾ എർത്ത്**.   എർത്ത് വ്യൂവർ എന്ന  പേരിൽ കീഹോൾ ഇൻകോർപ്പറേഷൻ എന്ന കമ്പനി പുറത്തിറക്കിയ സോഫ്റ്റ്‌വെയർ, 2004-ൽ സ്വന്തമാക്കിയതോടെയാണ്‌ ഇതിന്‌ ഗൂഗിൾ എർത്ത് എന്ന പേരു വന്നത്. ഭൗമോപരിതലത്തിന്റെ ഉപഗ്രഹചിത്രങ്ങളുടെ മഹത് സംയോജനം എന്ന് ഇതിനെ വിശേഷിപ്പിക്കാം."ഗൂഗിൽമാപ്സ്"എന്ന പേരിൽ ഇതിന്റെ പരന്ന പതിപ്പും നിലവിലുണ്ട്. 3 ഡി ഗ്ലോബിലേക്ക് സാറ്റലൈറ്റ് ഇമേജുകൾ, ഏരിയൽ ഫോട്ടോഗ്രഫി, ജിഐഎസ് ഡാറ്റ എന്നിവ സൂപ്പർപോസ് ചെയ്തുകൊണ്ട് പ്രോഗ്രാം ഭൂമിയെ മാപ്പ് ചെയ്യുന്നു, വിവിധ കോണുകളിൽ നിന്ന് നഗരങ്ങളും പ്രകൃതിദൃശ്യങ്ങളും കാണാൻ ഉപയോക്താക്കളെ അനുവദിക്കുന്നു. വിലാസങ്ങളും കോർഡിനേറ്റുകളും നൽകികൊണ്ടോ അല്ലെങ്കിൽ കീബോർഡ് അല്ലെങ്കിൽ മൗസ് ഉപയോഗിച്ച് ഉപയോക്താക്കൾക്ക് ആഗോള പര്യവേക്ഷണം ചെയ്യാനാകും. നാവിഗേറ്റ് ചെയ്യുന്നതിന് ടച്ച് സ്‌ക്രീൻ അല്ലെങ്കിൽ സ്റ്റൈലസ് ഉപയോഗിച്ച് പ്രോഗ്രാം ഒരു സ്മാർട്ട്‌ഫോണിലോ ടാബ്‌ലെറ്റിലോ ഡൗൺലോഡുചെയ്യാനാകും. കീഹോൾ മാർക്ക്അപ്പ് ഭാഷ ഉപയോഗിച്ച് ഉപയോക്താക്കൾക്ക് അവരുടെ സ്വന്തം ഡാറ്റ ചേർക്കാനും ഫോറങ്ങൾ അല്ലെങ്കിൽ ബ്ലോഗുകൾ പോലുള്ള വിവിധ ഉറവിടങ്ങളിലൂടെ അപ്‌ലോഡ് ചെയ്യാനും പ്രോഗ്രാം ഉപയോഗിക്കാം. ഭൂമിയുടെ ഉപരിതലത്തിൽ പൊതിഞ്ഞ വിവിധതരം ചിത്രങ്ങൾ കാണിക്കാൻ ഗൂഗിൾ എർത്തിന് കഴിയും, മാത്രമല്ല ഒരു വെബ് മാപ്പ് സേവന ക്ലയന്റ് കൂടിയാണ്. ഗൂഗിൾ എർത്ത് ഇപ്പോൾ ലോകത്തിന്റെ 98 ശതമാനത്തിലധികം ഉൾക്കൊള്ളുന്നുവെന്നും അടുത്തിടെ 10 ദശലക്ഷം മൈൽ സ്ട്രീറ്റ് വ്യൂ ഇമേജറി പിടിച്ചെടുത്തിട്ടുണ്ടെന്നും അടുത്തിടെ 400 തവണയിൽ കൂടുതൽ പ്രദക്ഷിണം ചെയ്യാനാകുമെന്നും ഗൂഗിൾ വെളിപ്പെടുത്തി.

എർത്ത് നാവിഗേഷന് പുറമേ, ഡെസ്ക്ടോപ്പ് ആപ്ലിക്കേഷനിലൂടെ ഗൂഗിൾ എർത്ത് മറ്റ് ഉപകരണങ്ങളുടെ ഒരു ശ്രേണി നൽകുന്നു. ചന്ദ്രനും ചൊവ്വയ്ക്കും അധിക ഗ്ലോബുകളും രാത്രി ആകാശം കാണാനുള്ള ഉപകരണവും ലഭ്യമാണ്. ഒരു ഫ്ലൈറ്റ് സിമുലേറ്റർ ഗെയിമും ഉൾപ്പെടുത്തിയിട്ടുണ്ട്. പനോരമിയോയിലേക്ക് അപ്‌ലോഡുചെയ്‌ത വിവിധ സ്ഥലങ്ങളിൽ നിന്നുള്ള ഫോട്ടോകൾ, ചില സ്ഥലങ്ങളെപറ്റി വിക്കിപീഡിയ നൽകുന്ന വിവരങ്ങൾ, തെരുവ് കാഴ്ചലഭിക്കുന്ന ഇമേജറി എന്നിവ കാണാൻ ഉപയോക്താക്കളെ അനുവദിക്കുന്നു. ഗൂഗിൾ എർത്തിന്റെ വെബ് അധിഷ്‌ഠിത പതിപ്പിൽ വോയേജറും ഉൾപ്പെടുന്നു, ഇത് ഇടയ്ക്കിടെ പ്രോഗ്രാം ടൂറുകൾ ചേർക്കുന്നു, ഇത് പലപ്പോഴും ശാസ്ത്രജ്ഞരും ഡോക്യുമെന്റേറിയന്മാരും അവതരിപ്പിക്കുന്നു.

ഒന്നിലധികം രാജ്യങ്ങളിൽ ഈ പ്രോഗ്രാം നിരോധിക്കപ്പെടുന്നതിലേക്ക് നയിക്കുന്ന സ്വകാര്യതയ്ക്കും ദേശീയ സുരക്ഷയ്ക്കും ഭീഷണിയായി ഗൂഗിൾ എർത്ത് ചിലർ കാണുന്നു. ചില രാജ്യങ്ങൾ ഗൂഗിളിന്റെ സാറ്റലൈറ്റ് ചിത്രങ്ങളിൽ അവ്യക്തമായിരിക്കണമെന്ന് അഭ്യർത്ഥിച്ചു, സാധാരണയായി സൈനിക സൗകര്യങ്ങൾ ഉള്ള പ്രദേശങ്ങൾ.
## ചരിത്രം
ഗൂഗിൾ എർത്തിന്റെ പിന്നിലെ പ്രധാന സാങ്കേതികവിദ്യ 1990 കളുടെ അവസാനത്തിൽ ആന്തരിക ഗ്രാഫിക്സിൽ വികസിപ്പിച്ചെടുത്തു. അക്കാലത്ത് കമ്പനി 3 ഡി ഗെയിമിംഗ് സോഫ്റ്റ്‌വേർ ലൈബ്രറികൾ വികസിപ്പിക്കുകയായിരുന്നു.അവരുടെ 3 ഡി സോഫ്റ്റ്വെയറിന്റെ ഡെമോ എന്ന നിലയിൽ, പവർസ് ഓഫ് ടെൻ ഫിലിമിന് സമാനമായി സൂം ചെയ്യാവുന്ന ഒരു സ്പിന്നിംഗ് ഗ്ലോബ് അവർ സൃഷ്ടിച്ചു. ഡെമോ ജനപ്രിയമായിരുന്നു, പക്ഷേ ഗെയിമിംഗിൽ ശ്രദ്ധ കേന്ദ്രീകരിക്കാൻ ഇൻസ്ട്രിക്ക് ബോർഡ് ആഗ്രഹിച്ചു, അതിനാൽ 1999 ൽ അവർ ജോൺ ഹാൻകെയുടെ നേതൃത്വത്തിൽ കീഹോൾ,ഇൻക്. സൃഷ്ടിച്ചു.
## അവലംബം

വർഗ്ഗം:സോഫ്റ്റ്‌വെയർ
വർഗ്ഗം:ഗൂഗിൾ ഉത്പന്നങ്ങൾ
വർഗ്ഗം:ഗൂഗിൾ സേവനങ്ങൾ
ഭഗ്നഭവനം

മലയാളനാടകസാഹിത്യത്തിൽ ഇബ്സനിസ്റ്റ് കാലഘട്ടത്തിനു് തുടക്കം കുറിച്ച നാടകമാണു് **ഭഗ്നഭവനം**. കൃഷ്ണപിള്ളയുടെ രചനയാണിത്.1942 ൽ പുറത്തിറങ്ങിയ ഈ രചന എൻ.കൃഷ്ണപിള്ളയെ മറ്റുനാടകകൃത്തുക്കളിൽ നിന്ന് വ്യത്യസ്തനാക്കി. തന്റെ മൂന്ന് പെണ്മക്കളുടെ ജീവിതത്തിൽ വന്നു ചേർന്ന ദുരന്തത്തിൽ മാധവൻനായർ എന്ന സാധരണ കുടുംബനാഥൻ 'ഇനി എന്ത്?' എന്ന ചോദ്യത്തിനു മുന്നിൽ അകപ്പെട്ടുപോകുന്ന  കഥയാണ് നാടകകൃത്ത് ഇതിൽ ആവിഷ്കരിച്ചി രിക്കുന്നത്.

വർഗ്ഗം:മലയാളനാടകങ്ങൾprblm play
ഏഴിമല നാവിക അക്കാദമി

ഇന്ത്യൻ നാവികസേനയുടെ ഏറ്റവും വലിയ പരിശീലന കേന്ദ്രമാണ് കേരളത്തിലെ കണ്ണൂർ ജില്ലയിലെ ഏഴിമലയിൽ സ്ഥിതി ചെയ്യുന്ന **ഏഴിമല നാവിക അക്കാദമി**. മുൻ ഇന്ത്യൻ പ്രധാനമന്ത്രി മൻമോഹൻ സിങ് 2009 ജനുവരി 8-നു നാവിക അക്കാദമി ഉദ്ഘാടനം ചെയ്തു.

ഏഷ്യയിലെ ഏറ്റവും വലിയ നാവിക പരിശീലന കേന്ദ്രം  കൂടിയാണു ഏഴിമല നാവിക അക്കാദമി. പത്തൊൻപതാം നൂറ്റാണ്ടിൽ ആരംഭിച്ച അമേരിക്കൻ നാവിക അക്കഡമി ആണു് ലോകത്തിലെ ഏറ്റവും വലിയ നാവിക അക്കാദമി. പദ്ധതി പൂർണ്ണമായി വികസിക്കുമ്പോൾ  ലോകത്തെ ഏറ്റവും വലിയ നാവിക അക്കാദമിയായി ഏഴിമല നാവിക അക്കാദമി മാറും.

അക്കാദമിക്ക് 2,452 ഏക്കറോളം വിസ്തൃതിയുണ്ട്. 720 കോടി രൂപയാണ് പദ്ധതിയുടെ ഇതുവരെയുള്ള നിർമ്മാണച്ചെലവ്.

## അവലംബം


വർഗ്ഗം:ഇന്ത്യൻ സൈനിക വിദ്യാഭ്യാസ സ്ഥാപനങ്ങൾ
ഡേവിഡ് രണ്ടാമൻ

1329 7 ജൂൺ മുതൽ 1371 ഫെബ്രുവരി 22 വരെ സ്കോട്ട്ലൻഡിലെ രാജാവായിരുന്നു ഡേവിഡ് രണ്ടാമൻ (മാർച്ച് 5, 1324 – ഫെബ്രുവരി 22, 1371). 

## ജീവിതരേഖ
രാജാവായിരുന്ന റോബർട്ട് ബ്രൂസിന്റെ മകനായി 1324 മാർച്ച് 5-ന് ജനിച്ചു. പിതാവിനെ പിന്തുടർന്ന് 1329 ജൂണിൽ ബാലനായ ഡേവിഡ് ഭരണാധികാരിയായി. ഇതോടെ ഭരണാവകാശമുന്നയിച്ചുകൊണ്ട് എഡ്വേഡ് ബാലിയോൾ ഇംഗ്ലണ്ടിന്റെ പിന്തുണയോടെ സ്കോട്ട്ലൻഡിൽ അതിക്രമിച്ചു കടന്ന് ഡേവിഡിനെ പുറത്താക്കി. തുടർന്ന് ഇദ്ദേഹം ഫ്രാൻസിലേക്കു പലായനം ചെയ്തു (1334). ഏഴുവർഷങ്ങൾക്കു ശേഷം 1341-ൽ സ്കോട്ട്ലൻഡിൽ മടങ്ങിയെത്തി അധികാരം പുനഃസ്ഥാപിക്കാൻ ഇദ്ദേഹത്തിനു കഴിഞ്ഞു. 1346-ൽ ഫ്രാൻസുമായി ചേർന്ന് ഇദ്ദേഹം ഇംഗ്ലണ്ടിനെതിരായി യുദ്ധം ചെയ്തു. ഇംഗ്ലീഷുകാർ ഇദ്ദേഹത്തെ പരാജയപ്പെടുത്തി തടവിലാക്കി. 1357-ൽ സ്വതന്ത്രനാക്കപ്പെട്ടതിനു ശേഷം സ്കോട്ട്ലൻഡിൽ തിരിച്ചെത്തിയ ഡേവിഡ് തുടർന്ന് ഇംഗ്ലണ്ടുമായി സൗഹൃദം പുലർത്തിപ്പോന്നു. ഇംഗ്ലണ്ടിലെ രാജാവിന്റെ പുത്രന് സ്കോട്ട്ലൻഡിലെ ഭരണാവകാശം ലഭ്യമാക്കാനുതകുന്ന രീതിയിൽ പ്രവർത്തിച്ചതിനാൽ 1363-ഓടുകൂടി ഇദ്ദേഹം സ്കോട്ട് ലൻഡിലെ പ്രഭുക്കന്മാരുടേയും പാർലമെന്റിന്റേയും നീരസത്തിനു പാത്രമായി. സാമ്പത്തികമായ ധാരാളിത്തംമൂലം അവസാന നാളുകളിൽ ഇദ്ദേഹത്തിന് ജനങ്ങളുടെ എതിർപ്പു നേരിടേണ്ടി വന്നു. 1371 ഫെബ്രുവരി 22-ന് എഡിൻബറോ കാസിലിൽ ഇദ്ദേഹം നിര്യാതനായി.

## അവലംബം


വർഗ്ഗം:സ്കോട്ട്‌ലന്റിലെ രാജാക്കന്മാർ
ടാബീറൻ

thumb
thumb|right|Lagoon shoreline at Fanning

മധ്യ-ശാന്ത സമുദ്രത്തിലെ ഒരു പവിഴദ്വീപാണ് **ടാബീറൻ**. **ഫാനിങ് ദ്വീപ്** എന്നും ഇതിന് പേരുണ്ട് .  ഹാവായിക്കു തെക്ക് ഭാഗത്തായി സ്ഥിതി ചെയ്യുന്നു. ലൈൻ ദ്വീപുകളിലൊന്നായ ഇത് ഇപ്പോൾ കിരിബാത്തിയുടെ ഭാഗമാണ്. ഏകദേശം 35 ച. കി. മീ. വിസ്തൃതിയുള്ള ഈ ദ്വീപിലെ ജനസംഖ്യ 1309 ('90) മാത്രമാണ്.

ടാബീറൻ ദ്വീപുകളിലെ ഭൂരിഭാഗം പ്രദേശങ്ങളും തെങ്ങിൻതോപ്പുകളാണ്. തദ്ദേശവാസികളില്ലാത്ത ഈ ദ്വീപിലെ മിക്ക കൃഷിയിടങ്ങളിലെയും തൊഴിലാളികൾ ഗിൽബർട്ട് ദ്വീപുനിവാസികളാണ്. കൊപ്രയാണ് മുഖ്യ ഉത്പന്നം.

അമേരിക്കൻ പര്യവേഷകനായ എഡ്മണ്ട് ഫാനിങ് ആണ് 1798-ൽ ടാബീറൻ ദ്വീപസമൂഹം കണ്ടെത്തിയത്. 1899-ൽ ഈ ദ്വീപ് ബ്രിട്ടന്റെ ഭാഗമായി. തുടർന്ന് 1916-ൽ 'ഗിൽ ബർട്ട് ആന്റ് എലിസ്' കോളനിയുടെ ഭാഗമായി മാറിയ ടാബീറൻ ദ്വീപ് 1979-ലാണ് കിരിബാത്തിയിലുൾപ്പെട്ട ഒരു പ്രദേശമായി തീർന്നത്.

## അവലംബം


വർഗ്ഗം:ശാന്തസമുദ്രത്തിലെ പവിഴദ്വീപുകൾ
ട്രലീസിലെ അന്തിമിയസ്

6-ആം ശതകത്തിൽ ജീവിച്ചിരുന്ന പുരാതന ഗ്രീക്ക് ഗണിതശാസ്ത്രജ്ഞനും ശില്പിയുമായിരുന്നു **ട്രലീസിലെ  അന്തിമിയസ്** (474 – 558-ന് മുമ്പ്). 

ഭിഷഗ്വരനായ സ്റ്റീഫാനസ്സിന്റെ പുത്രനായി ഒരു അഭിജാത കുടുംബത്തിൽ ജനിച്ചു. സഹോദരനായ അലക്സാണ്ടർ ഒരു വൈദ്യശാസ്ത്ര ലേഖകനായിരുന്നു. ഇസ്താംബൂളിലെ ഹേജിയ സോഫിയ പള്ളി സംവിധാനം ചെയ്തത് അന്തിമിയസും മൈലിറ്റസിലെ ഇസിദോറും ചേർന്നാണ്. 532-ൽ പണി ആരംഭിച്ച ഈ പള്ളി 537-ലാണ് പൂർത്തിയായത്. അന്തിമിയസ്സിന്റെ കാലശേഷം 558-ൽ കുംഭകത്തിന്റെ തകരാറു മൂലം ഇതു പുതുക്കുകയുണ്ടായി.

ജ്യാമിതിയിലെ കോണികങ്ങളെ നിർവചിക്കുന്നതിന് നിയന്ത്രണരേഖ അഥവാ ഡയറക്ട്രിക്സ് (directrix) ഉപയോഗിക്കാം എന്ന ഗണിതതത്ത്വം ആദ്യമായി പ്രയോജനപ്പെടുത്തിയത് അന്തിമിയസ് ആണ്. ഒരേ രേഖയിലൂടെ കടന്നുപോകുന്ന രശ്മികളെയും സമാന്തര രശ്മികളെയും മറ്റൊരു ബിന്ദുവിലേക്കു പ്രതിഫലിപ്പിക്കുവാൻ ഉതകുന്ന പ്രതലം ഇദ്ദേഹം കണ്ടെത്തി; അതാണ് ദീർഘവൃത്തം.
## അവലംബം


വർഗ്ഗം:474-ൽ ജനിച്ചവർ
വർഗ്ഗം:മരിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ

വർഗ്ഗം:പുരാതന ഗ്രീക്ക് ഗണിതശാസ്ത്രജ്ഞർ
പാടാത്ത പൈങ്കിളി (നോവൽ)

മലയാളത്തിലെ പ്രശസ്ത നോവലിസ്റ്റായ മുട്ടത്തു വർക്കി എഴുതിയ നോവലാണു് **പാടാത്ത പൈങ്കിളി**.  ഒരു പ്രണയകഥയാണിതു്. ഈ നോവൽ ശീർഷകത്തെ പിന്തുടർന്നാണു് പ്രണയപ്രതിപാദകമായ നോവലുകൾക്കു് പൈങ്കിളി നോവലുകൾ എന്ന പേരു് വന്നതു്.1955 ൽ കോട്ടയത്തെ ഡി.സി. ബുക്സ് ഇത് പുസ്തകരൂപത്തിൽ പ്രസിദ്ധീകരിക്കുകയും നോവൽ വൻ ജനപ്രീതി നേടുകയും ചെയ്തിരുന്നു. ഈ പുസ്തകത്തിന്റെ ആദ്യപതിപ്പ് ഇറങ്ങിയകാലത്ത് ഒരാഴ്ചക്കുള്ളിൽ വിറ്റുതീർന്ന് റിക്കാർഡ് സൃഷ്ടിച്ചിരുന്നു.വളരെ ലളിതമായ ആഖ്യാന ശൈലിയാണ് ഈ നോവലിൽ മുട്ടത്തുവർക്കി സ്വീകരിച്ചിരുന്നത്.

ഈ നോവലിനെ അധികരിച്ച് 1957ൽ പുറത്തിറങ്ങിയ പാടാത്ത പൈങ്കിളി എന്ന ചലച്ചിത്രം അക്കൊല്ലത്തെ മികച്ച മലയാള ഭാഷാ ചലച്ചിത്രത്തിനുള്ള ദേശീയ ചലച്ചിത്ര പുരസ്കാരം നേടി. ഈ ചിത്രത്തിലൂടെ മുട്ടത്തുവർക്കി കഥാകൃത്തും സംഭാഷണരചയിതാവുമെന്ന നിലയിൽ മലയാളസിനിമാരംഗത്തും പ്രവേശിച്ചിരുന്നു.

## കഥാസന്ദർഭം
ഗ്രാമത്തിലെ അഭിമാനിയായ ലൂക്കാ സാറിന്റെ ഏകമകളാണ് ചിന്നമ്മ. ദാരിദ്ര്യത്തിലകപ്പെട്ട കുടുംബത്തിന് താങ്ങു നൽകുന്നതിന് ചിന്നമ്മ ജോലിയ്ക്കു പോകുവാൻ തുടങ്ങി. മകളെ കൂലിവേലയ്ക്കു വിടാൻ സന്നദ്ധനല്ലാതിരുന്ന ലൂക്കാ സാർ ദാരിദ്ര്യത്തിന്റെ പാരമ്യതയിൽ മകളെ ജോലിയ്ക്കു വിടാൻ സമ്മതം മൂളുകയായിരുന്നു. കപ്പ അരിയുന്ന ജോലിയ്ക്കു നിയുക്തയായ അവളുടെ വിരൽ അബദ്ധത്തിൽ മുറിയുകയും മരുന്നിനായി സമീപത്തെ വീട്ടിൽചെന്ന അവൾ പണക്കാരനായ തങ്കച്ചൻ എന്ന ചെറുപ്പക്കാരനുമായി പരിചയത്തിലാകുകയും ചെയ്തു. കൂടുതൽ പരിചയപ്പെടവേ അവളെ തങ്കച്ചൻ “പൈങ്കിളി” എന്നു സംബോധന ചെയ്തിരുന്നു. തങ്കച്ചന്റെ കളിത്തോഴിയായിരുന്ന ചിടിയയെയാണ് തങ്കച്ചന് ചിന്നമ്മയെ കാണുമ്പോൾ ഓർമ്മ വന്നിരുന്നത്. താമസിയാതെ തങ്കച്ചന്റെ വിവാഹം ഒരു പണക്കാരന്റെ മകളുമായി ഉറപ്പിച്ചു. ഇതിനിടെ ചിന്നമ്മയ്ക്ക് ഒരു പാവപ്പെട്ട വീട്ടിൽനിന്നുള്ള ആലോചനയും ഏതാണ്ട് ഉറപ്പിച്ചു. പരസ്പരം പ്രണയത്തിലായ തങ്കച്ചനും ചിന്നമ്മയും പ്രതിസന്ധിയിലായി. ലൂക്കാ സാർ ചിന്നമ്മയുടെ വിവാഹത്തിനു പണം സ്വരൂപിക്കുന്നതിന് വളരെ കഷ്ടപ്പെടുന്നു. അദ്ദേഹത്തിന്റെ സ്നേഹിതനായ ഈച്ചരൻപിള്ള ധൈര്യമായിരിക്കുവാൻ അയാളോടു പറയുകയും മിന്നുകെട്ടിനു പള്ളിയിലേയ്ക്കു പോകുവാനും പിന്നാലെ ആവശ്യമായ 200 രൂപയുമായി എത്തുന്നതാണെന്നും ലൂക്കാസാറിനോടു പറയുകയും അതനുസരിച്ച് അദ്ദേഹം പള്ളിയിലേയ്ക്കു പുറപ്പെടുകയും ചെയ്യുന്നു. എന്നാൽ ഈച്ചരൻപിള്ളയ്ക്ക് പണവുമായി എത്തിച്ചേരാൻ സാധിക്കാത്ത സാഹചര്യമുണ്ടാകുകയും കല്ല്യാണം മുടങ്ങുകയും ചെയ്യുന്നു. എന്നാൽ ഈ സന്ദർഭത്തിൽ തങ്കച്ചൻ ചിന്നമ്മയെ വിവാഹം കഴക്കാൻ സന്നദ്ധനാകുകയും അതനുസരിച്ച് പള്ളിയിൽവച്ച് വിവാഹം നടക്കുകയും ചെയ്യുന്നു. പ്രതിസന്ധിയിൽനിന്നു തങ്കച്ചൻ അവരെ രക്ഷിക്കുന്നതോടെ നോവൽ ശുഭപര്യവസായിയാകുന്നു. കൂലിവേലക്കാരും അധഃസ്ഥിതരുമായ ഗ്രാമീണജനങ്ങളുടെ ജീവിതം ഈ നോവലിലൂടെ മുട്ടത്തുവർക്കി വരച്ചുകാട്ടുന്നു.

## നിരൂപകപക്ഷം
രാമായണകഥയിലെ രാമൻ-സീത-ലക്ഷ്മണൻ സംഘത്തിന്റെ വനവാസയാത്രയ്ക്കിടയിൽ ലക്ഷ്മണനെ നേരിട്ടു കാണാൻ തൊട്ടു പിന്നിൽ നടക്കുന്ന സീതയെ പിടിച്ചു മാറ്റിയ രാമനെപ്പോലെ, ജനങ്ങളോട് സംവദിക്കാൻ നിരൂപകൻ എന്ന ഇടനിലക്കാരനെ മാറ്റിയ മൂന്നംഗ ഘോഷയാത്രയിലെ ഒറ്റയാനായിരുന്നു മുട്ടത്തു വർക്കിയെന്ന് പ്രമുഖ നിരൂപകൻ സുകുമാർ അഴീക്കോട് അഭിപ്രായപ്പെട്ടിട്ടുണ്ട്. സാഹിത്യരംഗത്തു് ഒരു മിഡിൽമാനായി ജോലിനോക്കുന്ന തനിക്ക്, പറയുമ്പോൾ ചാഞ്ചല്യമുണ്ടെങ്കിലും വസ്തുനിഷ്ഠമായി പറഞ്ഞാൽ വർക്കിയുടെ കൃതികൾ തനിക്ക് ആനന്ദവും സന്തോഷവും നല്കിയവയായിരുന്നു എന്നും അദ്ദേഹം ഏറ്റുപറഞ്ഞു.

## അവലംബം


വർഗ്ഗം:മലയാളം നോവലുകൾ
വർഗ്ഗം:മുട്ടത്തുവർക്കിയുടെ നോവലുകൾ
ഇന്ത്യൻ ഗതാഗതനിയമങ്ങൾ

ഇന്ത്യയിലെ ഉപരിതല-ജല പാതകൾ ഉപയോഗിക്കുമ്പോൾ പാലിക്കേണ്ട നിയമങ്ങളാണ്‌ **ഇന്ത്യൻ ഗതാഗത നിയമങ്ങൾ** അഥവാ ഇന്ത്യൻ റോഡ് നിയമങ്ങൾ. ഇതിനെ റോഡ് സുരക്ഷാ നിയമങ്ങൾ എന്നും പറയുന്നു. ഈ നിയമങ്ങൾ അനുസരിക്കേണ്ടത് അത് പാലിക്കുന്നവന്റേയും മറ്റുള്ളവരുടേയും, പാതയുടേയും സുരക്ഷക്ക് അത്യാവശ്യമാണ്‌. ഇന്ത്യയിൽ ഏറ്റവും കൂടുതൽ ഗതാഗത അപകടങ്ങൾ ഉണ്ടാകുന്നത് ഈ നിയമങ്ങൾ പാലിക്കാത്തതുമൂലമാണെന്നാണ്‌ പഠനങ്ങൾ സൂചിപ്പിക്കുന്നത്.
## ചരിത്രം
## ഗതാഗത ചരിത്രം
## നിയമ ചരിത്രം

## അടിസ്ഥാന ഗതാഗത നിയമങ്ങൾ (പാത)
#പാതയുടെ ഇടതുവശം ചേർന്നാണ്‌ വാഹനങ്ങൾ ഓടിക്കേണ്ടത്. ഇരട്ടവരിപ്പാതയിൽ മദ്ധ്യത്തിലെ വരിയിൽ കാറുകളും, വശങ്ങളിലെ വരിയിൽ വലിയ വാഹങ്ങളും, അതിനു ചേർന്ന് വശങ്ങളിലായി ഇരുചക്രവാഹനങ്ങളും ഓടിക്കണം. 
# കാൽ നടക്കാർ പാതയുടെ വലതുവശം ചേർന്നായിരിക്കണം നടക്കേണ്ടത്. 
# കാൽ നടക്കാർക്ക് പാത മുറിച്ചു കടക്കേണ്ട സ്ഥലങ്ങൾ റോഡിൽ അടുത്തടുത്ത വെള്ള വര കൊണ്ട് സൂചിപ്പിച്ചിരിക്കും (സീബ്രാ ക്രോസിങ്ങ്) ഇവിടെ കാൽ നടക്കാർക്കാണ്‌ മുൻഗണന. മറ്റു വാഹനങ്ങൾ, കാൽ നടക്കാർ ഉണ്ടെങ്കിൽ നിർത്തിക്കൊടുക്കണം.
# പാതയുടെ നടുവിൽ ഇടവിട്ട വരികളാൽ വിഭജനം രേഖപ്പെടുത്തിയിടത്തു മാത്രമേ ഓവർ ടേക്കിങ്ങ് അഥവാ മുന്നിട്ട് പോകാവൂ. തുടർച്ചയായുള്ള വരിയോ മഞ്ഞ വരയോ ഉള്ള ഭാഗങ്ങളിൽ ഇത് അനുവദിനീയമല്ല. മഞ്ഞ വരയിൽ വണ്ടിയുടെ ചക്രങ്ങൾ തൊടുന്നതു പോലും അനുവദിനീയമല്ല.
# കവലകൾ, സ്കൂളുകൾ, വളവുകൾ പാലങ്ങൾ, കയറ്റയിറക്കം തുടങ്ങിയ സ്ഥലങ്ങളിൽ വച്ച് ഓവർടേക്കിങ്ങ്, മണിമുഴക്കുക (ഹോൺ), വണ്ടി നിർത്തുക (പാർക്കിങ്ങ്) എന്നിവ പാടില്ല. കവലകളിൽ ഗതാഗത നിയന്ത്രണത്തിനായി പോലീസുകാരോ യാന്ത്രിക സം‌വിധാനമോ ഉണ്ടെങ്കിൽ മാത്രം, ചുവന്ന വെളിച്ചം കാണുന്ന ഇടങ്ങളിൽ മാത്രം നിർത്താം. പച്ച വെളിച്ചം തെളിയുന്ന വശങ്ങളിൽ വാഹനം നിർത്താൻ പാടില്ല. ആശുപത്രിക്കും ആരാധനാലങ്ങൾ, കോടതി എന്നിവകൾക്ക് അരികിൽ ഹോൺ മുഴക്കാൻ പാടില്ല. 
# രാത്രി കാലങ്ങൾ വണ്ടിയുടെ ഹോൺ മുഴക്കാൻ പാടില്ല. എതിരെ വാഹനങ്ങൾ വരുമ്പഓളും മറ്റു വാഹനങ്ങളെ ഓവർ ടേക്ക് ചെയ്യുമ്പോയും ഹെഡ് ലൈറ്റ്  ഡിപ്പർ ഉപയോഗിക്കുകയാണ്‌ വേണ്ടത്. നഗരപ്രദേശങ്ങളിൽ ഹൈ ബീം ലൈറ്റ് ഉപയോഗിക്കുവാൻ പാടില്ല.
# മുൻനിരയാത്രക്കാർ പ്രത്യേക സുരക്ഷാ സം‌വിധാനം ഉപയോഗിക്കണം. ഇരുചക്രവാഹങ്ങൾ ഓടിക്കുന്നവർ ഹെൽമറ്റും (, നാലും അതിനു മേൽ ചക്രങ്ങളുള്ള വാഹനങ്ങൾ ഓടിക്കുന്നവരും മുൻ നിരയാത്രക്കാരും സീറ്റ് ബെൽറ്റും  ധരിച്ചിരിക്കണം.
#

## റോഡ് അടയാളങ്ങൾ
### നിർബന്ധമായും അനുസരിക്കേണ്ടവ


## റോഡ് സുരക്ഷാ ദശകം
റോഡ് സുരക്ഷയ്ക്കായി ഐക്യരാഷ്ട്ര പൊതുസഭ 2010 മാർച്ചിൽ,   2011 മുതൽ 2020 വരെയുള്ള കാലഘട്ടം റോഡ് സുരക്ഷാ ദശകമായി  പ്രഖ്യാപിച്ചിട്ടുണ്ട്. ലോകമെമ്പാടുമുള്ള റോഡ് ട്രാഫിക് മരണങ്ങളുടെ എണ്ണം കുറയ്ക്കുകയും  റോഡുകളുടെ സുരക്ഷ ഉറപ്പാക്കുകയുംചെയ്യുക എന്നതാണ് ഇതിന്റെ ലക്ഷ്യം. ഈ ദശകത്തിൽ ലോകത്തിലാകമാനമുള്ള റോഡുകളിൽ 5 ദശലക്ഷം ജീവൻ രക്ഷിക്കാനാകുമെന്ന് കണക്കാക്കപ്പെടുന്നു.

### അറിവിലേക്കായുള്ളവ

വർഗ്ഗം:ഉപരിതല ഗതാഗത നിയമങ്ങൾ
വർഗ്ഗം:ജല ഗതാഗത നിയമങ്ങൾ
കാട്ടുഴുന്ന്

ഫാബേസീ കുടുംബത്തിൽപ്പെട്ടതും, ചുറ്റിപ്പിണഞ്ഞ് നിലം പറ്റി, വർഷത്തിൽ എല്ലാസമയത്തും വളരുന്നതുമായ ഒരു സസ്യമാണ് **കാട്ടുഴുന്ന്**. തണ്ടുകൾക്ക് 30 സെ മി മുതൽ മൂന്ന് മീറ്റർ വരെ നീളമുണ്ടാകും. തണ്ടുകൾക്കും ഇലകൾക്കും വെളുത്ത നിറത്തിൽ മൃദുവായ മുള്ളുകളുടെ ആവരണമുണ്ട്. ഇലകൾ വൃത്താകൃതിയിലോ ദീർഘവൃത്താകൃതിയിലോ ദിർഘചതുരാകൃതിയിലോ 1 - 8 സെ മി നീളത്തിലും,0.5 - 5 സെ മി വീതിയിലും കാണപ്പെടുന്നു. പൂക്കൾക്ക് വെള്ള, പിങ്ക്; കായ്കൾക്ക് കടുത്ത തവിട്ടു മുതൽ ഇളം ചുവപ്പു വരെ നിറങ്ങൾ. 70 മുതൽ 200 ദിവസങ്ങൾ കൊണ്ട് പുഷ്പിക്കുന്നു. പകൽ ദൈർഘ്യം കുറയുമ്പോൾ ഈ സസ്യം പുഷ്പിച്ചു തുടങ്ങുന്നു.

## വിതരണം
ആഫ്രിക്കൻ ഭൂഖണ്ഡമാകെ‍, ഏഷ്യയിലെ ഉഷ്ണ മേഖലകൾ, കരീബിയൻ ദ്വീപു സമൂഹങ്ങൾ എന്നിവിടങ്ങളിൽ വളരുന്നു.
## രസാദി ഗുണങ്ങൾ
രസം			:മധുരം, തിക്തം

ഗുണം		:ലഘു, സ്നിഗ്ധം

വീര്യം			:ശീതം

വിപാകം		:മധുരം

## ഔഷധയോഗ്യ ഭാഗം
വേര്, സമൂലം

## ഉപയോഗങ്ങൾ
ചില ഗോത്ര വർഗ്ഗക്കാർ ഇതിന്റെ കുരു ഒരു ഭക്ഷണ പദാർത്ഥമായും, ഇൻഡ്യയിൽ ആയുർവ്വേദ ഔഷധങ്ങളിലെ ചേരുവയായും ഉപയോഗിക്കുന്നു. കാത്സ്യവും ഫോസ്ഫറസ്സും ധാരാളം അടങ്ങിയ ഇലകളും തണ്ടുകളും നല്ല കാലിത്തീറ്റയാണ്.
### ആയുർവേദത്തിൽ
കാംബോജീ, അശ്വപുച്ഛാ, മാഷപർണ്ണി തുടങ്ങിയ പര്യായങ്ങൾ. കഷായ രസമുള്ള വേരിനാണ് ഔഷധ ഗുണം കൂടുതൽ. ഇത് ക്ഷയ രോഗത്തിനുള്ള പ്രതിവിധികളിൽ ഒന്നാണ്. കാട്ടുഴുന്നിലെ സക്രിയ ഘടകങ്ങൾ വാത രോഗങ്ങളെയും, നാഡീവ്യൂഹ സംബന്ധിയായ രോഗങ്ങളേയും, തളർവാതത്തെയും, പീനസത്തെയും ചികിത്സിക്കുവാൻ ഉപയോഗിച്ചു വരുന്നു.

## ഔഷധ ഗുണങ്ങൾ
*കാട്ടുഴുന്നിന്റെ സക്രിയ ഘടകം *[[കൂമറൈൻ]]* വിഭാഗത്തിലെ ആൽക്കല്ലൊയിഡുകളാണ്. അതിൽ പ്രധാനമായുള്ള *ഫ്രക്സിഡിന്* രക്തത്തിലെ പഞ്ചസാരയുടെ അളവ് കുറയ്ക്കുവാൻ ശേഷിയുണ്ട്.
*കാട്ടുഴുന്നിന്റെ തണ്ടുകളിൽ നിന്ന് വേർതിരിച്ചെടുത്ത *ഫ്ലേവനോൾ ഗ്ലൈക്കോസൈഡ്* (C26H28O17) എന്ന് തന്മാത്രയ്ക്ക് ബാക്റ്റീരിയകൾക്കും കൂണുകൾക്കുമെതിരേ പ്രവർത്തിക്കുവാനുള്ള കഴിവുണ്ട്.
*വേരൊഴികെയുള്ള ഭാഗങ്ങളിൽ നിന്ന് വേർതിരിച്ചെടുത്ത *ബെർജെനിൻ (C <sub>14</sub> H <sub>16</sub> O <sub>9</sub>), ഡൈഡ്സിൻ (C <sub>21</sub> H <sub>21</sub> O <sub>9</sub>), വിറ്റെക്സിൻ (C <sub>21</sub> H <sub>20</sub> O <sub>10</sub>), 3-O-methyl-D- chiro ഇനോസിറ്റോൾ (C <sub>7</sub> H <sub>14</sub> O <sub>6</sub>)* എന്നീ തന്മാത്രകൾക്ക് വേദന സംഹാര ഗുണങ്ങളുണ്ട്.

## പോഷക ഗുണങ്ങൾ
*തമിഴ് നാട്ടിലെ സേലം ജില്ലയിലെ ചില ഗോത്രവർഗ്ഗ്ക്കാർ കാട്ടുഴുന്ന് ഒരു ഭക്ഷണധാന്യമായുപയോഗിക്കുന്നു. അവർക്കിടയിൽ നടത്തിയ പഠനങ്ങൾ‍ കാട്ടുഴുന്നിന്റെ പോഷകഗുണങ്ങൾ വ്യക്തമാക്കുന്നു.
**മാംസ്യം 22.86% 
**കൊഴുപ്പ് 6.10%
**ഊർജ്ജം 100 ഗ്രാം ഉണങ്ങിയ ധാന്യത്തിൽ 378.94 കിലോ കാലറി
**അമിനോ ആസിഡുകൾ-ലൈസീൻ, ല്യൂസീൻ, ഐസോല്യൂസീൻ, ആർജിനൈൻ, വാലൈൻ, ഹിസ്റ്റിഡൈൻ
**പൊട്ടാസ്സ്യം, മഗ്നീസ്യം, കാത്സ്യം, ഫോസ്ഫറസ് തുടങ്ങിയ ധാതുക്കൾ ഉയർന്ന തോതിൽ അടങ്ങിയിരിക്കുന്നു.
*ഫീനോൾ, ടാന്നിൻ, ഹൈഡ്രജൻ സയനൈഡ് തുടങ്ങിയ ശരീരത്തിനു ദോഷകരമായ തന്മാത്രകൾ, ധാന്യം പാകപ്പെടുത്തുന്നതിനു മുൻപുള്ള കുതിർക്കൽ, പാകപ്പെടുത്തിയതിനുശേഷം വെള്ളം ഊറ്റി കളയൽ തുടങ്ങിയ പ്രക്രിയകളിൽ നശിക്കുന്നു.

## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
വൈദ്യുതരാസ സെൽ

[thumb|250px|right|[ഡാനിയൽ സെൽ സം‌വിധാനത്തിന്റെ മാതൃക. രണ്ട് അർദ്ധ-സെല്ലുകൾ അവയ്ക്കിടയിൽ അയോണുകളുടെ കൈമാറ്റം സാധ്യമാക്കുന്ന സാൾട്ട് ബ്രിഡ്ജുമായി ബന്ധിപ്പിച്ചിരിക്കുന്നു. പുറമേയുള്ള പരിപഥത്തിലൂടെ ഇലക്ട്രോണുകൾ പ്രവഹിക്കുന്നു.]]
രാസപ്രവർത്തനങ്ങളിലൂടെ വൈദ്യുതപ്രേരകബലവും വൈദുതപ്രവാഹവും സൃഷ്ടിക്കുന്നതിനാവശ്യമായ സം‌വിധാനത്തെ വൈദ്യുതരാസ സെൽ എന്ന് വിളിക്കുന്നു. ചാലകങ്ങളുടെ അഗ്രങ്ങളിൽ നടക്കുന്ന പ്രവർത്തനങ്ങളിലൂടെ ഇലക്ട്രോണുകൾ സ്വീകരിക്കപ്പെടുകയും സ്വതന്ത്രമാക്കപ്പെടുകയും ചെയ്യുന്നതിലൂടെയാണ്‌ വൈദ്യുതപ്രവാഹം സൃഷ്ടിക്കപ്പെടുന്നത്. ഇതിനൊരു ഉത്തമ ഉദാഹരണമാണ്‌ സാർവത്രികമായി ഉപയോഗിക്കപ്പെടുന്ന 1.5 വോൾട്ടിന്റെ ബാറ്ററി. ഗാൽവാനിക് സെല്ലുകളുടെ നിരകളായാണ്‌ സാധാരണ ബാറ്ററി ഉപയോഗിക്കപ്പെടുന്നത്.